****

**Μοσχάτο, 23 Φεβρουάριου 2024 396**

**ΕΛΛΗΝΙΚΗ ΔΗΜΟΚΡΑΤΙΑ**

ΝΟΜΟΣ ΑΤΤΙΚΗΣ

ΔΗΜΟΣ ΜΟΣΧΑΤΟΥ-ΤΑΥΡΟΥ

Υπηρεσία: Περιβάλλοντος, Κυκλικής Οικονομίας και Ανακύκλωσης

Διεύθυνση: Πρέσπας και Ανδριανοπούλου

Αρμόδιος Υπάλληλος: Ατσάρος Τρύφωνας

Τηλέφωνο: 210 - 4821086

E-mail: t.atsaros@0144.syzefxis.gov.gr

**ΜΕΛΈΤΗ ΥΠ’ ΑΡΙΘΜ. 8/2024 ΓΙΑ ΤΗΝ ΠΡΟΜΉΘΕΙΑ ΚΆΔΩΝ ΑΠΟΡΡΙΜΜΆΤΩΝ, ΑΝΑΛΩΣΊΜΩΝ ΚΑΙ ΑΣΤΙΚΟΎ ΕΞΟΠΛΙΣΜΟΎ**

|  |  |
| --- | --- |
| ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ | **92.505,00 €** |
| Φ.Π.Α. (24%) | **22.201,20 €** |
| ΣΥΝΟΛΙΚΗ ΔΑΠΑΝΗ | **114.706,20 €** |
| ΧΡΗΜΑΤΟΔΌΤΗΣΗ | ΙΔΙΟΥΣ ΠΟΡΟΥΣ |
| K.A. ΠΡΟΫΠΟΛΟΓΙΣΜΟΎ | **20.7135.0010 – 20.6635.0010 - 20.7135.0020** |
| CPV | ***34928480-6 ¨Δοχεία και κάδοι απορριμμάτων¨***  ***18937100-7 ¨Σακούλες συσκευασίας¨***  ***34928400-2 ¨Αστικός εξοπλισμός¨*** |
| ΑΡΙΘΜΟΣ ΜΕΛΕΤΗΣ | ***8/2024*** |
| ΤΡΟΠΟΣ ΕΚΤΕΛΕΣΗΣ | *ΑΝΟΙΚΤΟΣ ΗΛΕΚΤΡΟΝΙΚΟΣ ΔΙΑΓΩΝΙΣΜΟΣ* ***«άνω των ορίων»*** |

ΠΕΡΙΕΧΌΜΕΝΑ

* Τεχνική Έκθεση
* Τεχνικές Προδιαγραφές
* Προϋπολογισμός
* Συγγραφή υποχρεώσεων
* Έντυπο οικονομικής προσφοράς

**ΤΕΧΝΙΚΉ ΈΚΘΕΣΗ**

Η παρούσα Μελέτη αφορά τη σύναψη δημόσιας Σύμβασης με τίτλο «Προμήθεια κάδων απορριμμάτων, αναλωσίμων και αστικού εξοπλισμού» για την κάλυψη των παγίων αναγκών της Δ/νσης Περιβάλλοντος, Κυκλικής Οικονομίας και Ανακύκλωσης του ενιαίου **Δήμου Μοσχάτου – Ταύρου**.

**Αναλυτικά:**

Αρχικά, η ανοδική πορεία της ποσότητας των παραγόμενων απορριμμάτων που προήλθε από την αύξηση αριθμού των δημοτών και συνακόλουθα των ανθρώπινων δραστηριοτήτων (εμπορικών, πολιτικών, πολιτιστικών κ.α.), καθιστά αναγκαία την προμήθεια επιπλέον τροχήλατων κάδων απορριμμάτων, αφενός για την ομαλή διεξαγωγή της διαδικασίας της αποκομιδής των απορριμμάτων, αφετέρου για τη διασφάλιση της δημόσιας υγείας. Παράλληλα έχει φθαρεί ένας μεγάλος αριθμός από τους υπάρχοντες κάδους, οι οποίοι πρέπει **άμεσα** να αναπληρωθούν.

Όπως ορίζεται στον Ν. 4042/2012 (Φ.Ε.Κ. 24/Α/13.12.2012) τα βιοαπόβλητα περιλαμβάνουν βιοαποδομήσιμα κήπων και πάρκων, απόβλητα τροφίμων και κουζίνας από νοικοκυριά, εστιατόρια και συναφή απόβλητα από εγκαταστάσεις μεταποίησης τροφίμων. Διευκρινιστικά, ως οργανικά ή βιοαποδομήσιμα απόβλητα είναι αυτά που σε ένα εύλογο χρονικό διάστημα δύναται να αποδομούνται από μικροοργανισμούς και άλλα έμβια όντα (πράσινα απόβλητα κήπων, υπολείμματα τροφών κ.α.). Ανήκουν στα αστικά στερεά απόβλητα, ωστόσο η ως άνω ιδιαιτερότητα τους καθιστά απαραίτητη την ιδιαίτερη διαχείριση και αξιοποίηση τους. Η ορθολογική διαχείριση αυτών των αποβλήτων θα συμβάλλει στη μείωση των ποσοτήτων που οδηγούνται σε υγειονομική ταφή, στην ανάκτηση πολύ μεγαλύτερων ποσοτήτων ενέργειας, στην πραγματοποίηση μεγάλης κλίμακας λιπασματοποίησης, ενώ θα βελτιώσει εν γένει τη διαδικασία της ανακύκλωσης (Χαντέ Λιάνα, 2016).

Γενικότερα, η ευρωπαϊκή νομοθεσία ορίζει ότι όλα τα κράτη-μέλη της Ε.Ε. δεσμεύονται να λαμβάνουν μέτρα για τη μείωση της παραγωγής των αποβλήτων, την επαναχρησιμοποίηση και την ανακύκλωση υλικών για το κλείσιμο του κύκλου των αποβλήτων με ειδική πρόβλεψη για το οργανικό κλάσμα και τις δυνατότητες του ως προς την παραγωγή κομπόστ υψηλής ποιότητας και την ανάκτηση ενέργειας. Η εθνική πολιτική για τα βιοαπόβλητα, προσαρμοσμένη στο πλαίσιο της Ευρωπαϊκής Ένωσης εστιάζει στην ανάπτυξη συστημάτων χωριστής συλλογής και εγκαταστάσεων κομποστοποίησης ή αναερόβιας χώνευσης. Οι αρχές τοπικής αυτοδιοίκησης ως κύριοι φορείς υλοποίησης της πολιτικής για τα βιοαπόβλητα είναι αναγκαίο να εντείνουν τις προσπάθειες τους για την αποτελεσματική οργάνωση και υλοποίηση των δραστηριοτήτων διαχείρισης βιοαποβλήτων, με στόχο την προστασία του περιβάλλοντος και την ευαισθητοποίηση των πολιτών, καθώς και τη μείωση του κόστους διαχείρισης προς όφελος του κοινού.

Δευτερευόντως, ο Δήμος Μοσχάτου – Ταύρου θέλοντας να ευθυγραμμιστεί με την εθνική πολιτική για τα βιοαπόβλητα θα προχωρήσει στην προμήθεια κάδων κομποστοποίησης πράσινων αποβλήτων, καθώς και οικιακών κάδων κουζίνας βιοαποβλήτων. Οι υπό προμήθεια οικιακοί κάδοι κουζίνας θα πρέπει να συνοδευτούν, κατά την κοινή λογική, από σακούλες για την ασφαλή και υγιεινή απόρριψη των οργανικών αποβλήτων. Για την ορθή ολοκλήρωση του εγχειρήματος θα πρέπει να αντικατασταθούν τα παραδοσιακά πλαστικά υλικά συσκευασίας από νέα, δηλαδή με τη λύση της βιοδιασπώμενης σακούλας. Αυτή η καινοτομία θα συμβάλει με τη σειρά της στη μείωση των ρύπων που οδηγούνται στους ΧΥΤΑ.

Συμπληρωματικά, η εν λόγω δημόσια Σύμβαση θα συμπεριλάβει και την προμήθεια αστικού εξοπλισμού, δηλαδή την προμήθεια επιδαπέδιων κάδων συλλογής απορριμμάτων, οι οποίοι είναι αναγκαίοι για τη συμπλήρωση των υπαρχόντων κενών και ελλείψεων στις πλατείες, στις παιδικές χαρές και στους λοιπούς κοινόχρηστους χώρους.

Με βάση την παρ. 1 του άρθρου 75 του Ν. 3463/06 οι Δημοτικές Αρχές υποχρεούνται να μεριμνούν για την ανάπτυξη και τη συνεχή βελτίωση των συμφερόντων και της ποιότητας ζωής της τοπικής κοινωνίας. Στο πλαίσιο της προαναφερόμενης νομοθεσίας εντάσσονται, προφανώς, οι προσπάθειες πλήρωσης των στοιχείων που χρησιμοποιούνται στην αποκομιδή των απορριμμάτων, η μέριμνα για την διαχείριση των βιοαποβλήτων, όπως και η εξασφάλιση του αναγκαίου αστικού εξοπλισμού.

Η παρούσα δημόσια σύμβαση προμήθειας εμπίπτει στις διατάξεις του βιβλίου I του Ν.4412/16 και είναι **«άνω των** **ορίων»,** ενώ θα πραγματοποιηθεί με τη διαδικασία του **ανοικτού ηλεκτρονικού διαγωνισμού**. **Κριτήριο κατακύρωσης αποτελεί η πλέον συμφέρουσα από οικονομική άποψη προσφορά, αποκλειστικά βάσει τιμής (χαμηλότερη τιμή).**

Η ίδια υποδιαιρείται, ανά είδος, στα ακόλουθα Τμήματα:

**ΟΙΚΟΝΟΜΙΚΌ ΈΤΟΣ 2024**

**ΠΙΝΑΚΑΣ I**

|  |  |  |  |
| --- | --- | --- | --- |
| Α/Α | ΤΜΉΜΑΤΑ | ΕΙΔΟΣ - ΠΕΡΙΓΡΑΦΉ | Κ.Α. |
| 1. | ΤΜΉΜΑ Α΄ | Πλαστικοί τροχήλατοι κάδοι αποκομιδής απορριμμάτων χωρητικότητας 1.100 lt.. | **20.7135.0010** |
| 2. | ΤΜΉΜΑ Β΄ | Οικιακοί κάδοι κουζίνας βιοαποβλήτων 10 lt. συνοδευόμενοι από ενημερωτικό φυλλάδιο Α5. | **20.7135.0010** |
| 3. | ΤΜΉΜΑ Γ΄ | Κομποστοποιήσιμες σακούλες 10 lt. για τους κάδους κουζίνας των 10 lt.. | **20.6635.0010** |
| 4. | ΤΜΉΜΑ Δ΄ | Κάδοι οικιακής κομποστοποίησης κήπου 310 lt.. | **20.7135.0010** |
| 5. | ΤΜΉΜΑ Ε΄ | Επιδαπέδιοι κάδοι απορριμμάτων. | **20.7135.0020** |

Σύμφωνα με τον Κανονισμό 213/2008 της Ευρωπαϊκής Επιτροπής, περί κοινού λεξιλογίου για τις δημόσιες συμβάσεις (CPV), τα υπό προμήθεια αγαθά κατατάσσονται υπό τους κωδικούς **CPV: 34928480-6** με τίτλο **¨Δοχεία και κάδοι απορριμμάτων¨, CPV: 18937100-7** με τίτλο **¨Σακούλες συσκευασίας¨** και **CPV: 34928400-2** με τίτλο **¨Αστικός εξοπλισμός¨.**

**Σημείωση:**

Οι συμμετέχοντες μπορούν να υποβάλλουν προσφορά ανά τμήμα είδους, χωρίς περιορισμό των τμημάτων που μπορούν να ανατεθούν στον ίδιο Οικονομικό Φορέα.

Η εκτιμώμενη αξία της Σύμβασης ανέρχεται στο ποσό των **92.505,00 €** πλέον **Φ.Π.Α. 24%,** ήτοι συνολικού προϋπολογισμού **114.706,20 €** και θα βαρύνει τους κωδικούς **Κ.Α. 20.7135.0010** με τίτλο **¨Προμήθεια κάδων** **απορριμμάτων¨,**

**Κ.Α. 20.6635.0010** με τίτλο **¨Προμήθεια πλαστικών σάκων απορριμμάτων¨** και **Κ.Α. 20.7135.0020** με τίτλο **¨Προμήθεια αστικού εξοπλισμού για την προστασία του περιβάλλοντος και της ποιότητας ζωής των πολιτών¨** του προϋπολογισμού του οικονομικού έτους 2024, όπως αναφέρονται στον παραπάνω **Πίνακα I.**

Η παρούσα δαπάνη θα πληρωθεί από ιδίους πόρους του Δήμου Μοσχάτου-Ταύρου.

ΑΤΣΑΡΟΣ ΤΡΥΦΩΝΑΣ

Δ.Ε. 2 ΕΠΟΠΤΗΣ

**ΠΡΟΫΠΟΛΟΓΙΣΜΟΣ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ΤΜΉΜΑ Α΄** | | | | | | | | | |
| **Α/Α** | **Περιγραφή Αγαθού/ών** | **Ποσότητα**  **(τεμ.)** | **Τιμή μονάδος** | **Εκτιμώμενη αξία** | | **Φ.Π.Α.**  **24%** | | **Συνολική δαπάνη** | |
| 1. | Πλαστικοί τροχήλατοι κάδοι αποκομιδής απορριμμάτων χωρητικότητας 1.100 Lt.. | 230 | 240,00 € | 55.200,00 € | | 13.248,00 € | | 68.448,00 € | |
| **ΤΜΉΜΑ Β΄** | | | | | | | | | |
| 1. | Οικιακοί κάδοι κουζίνας βιοαποβλήτων 10 lt. συνοδευόμενοι από ενημερωτικό φυλλάδιο Α5. | 1.000 | 8,00 € | 8.000,00 € | | 1.920,00 € | | 9.920,00 € | |
| **ΤΜΉΜΑ Γ΄** | | | | | | | | | |
| 1. | Κομποστοποιήσιμες σακούλες 10 lt. για τους κάδους κουζίνας των 10 lt.. | 155.000 | 0,09 € | 13.950,00 € | | 3.348,00 € | | 17.298,00 € | |
| **ΤΜΉΜΑ Δ΄** | | | | | | | | | |
| 1. | Κάδοι Οικιακής Κομποστοποίησης κήπου 310 lt.. | 40 | 80,00 € | 3.200,00 € | | 768,00 € | | 3.968,00 € | |
| **ΤΜΉΜΑ Ε΄** | | | | | | | | | |
| 1. | Επιδαπέδιοι κάδοι απορριμμάτων. | 65 | 187,00 € | 12.155,00 € | | 2.917,20 € | | 15.072,20 € | |
| **ΣΥΝΟΛΟ ΤΜΗΜΆΤΩΝ** | | | | | **92.505,00 €** | | **22.201,20 €** | | **114.706,20 €** |

**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΤΜΉΜΑ Α΄**

**Πλαστικοί τροχήλατοι κάδοι αποκομιδής απορριμμάτων χωρητικότητας 1.100 lt..**

**1 ΓΕΝΙΚΆ**

Οι **τροχήλατοι πλαστικοί κάδοι μηχανικής αποκομιδής** **απορριμμάτων** θαπρέπει να είναι αμεταχείριστοι, καινούργιοι και πρόσφατης κατασκευής (σε καμιά περίπτωση μεγαλύτερης του ενός έτους), να ακολουθούν τη σειρά προτύπων ΕΝ 840-2,5,6 και την ισχύουσα ευρωπαϊκή και εθνική νομοθεσία, να είναι ικανοί να δεχθούν αστικά στερεά απορρίμματα (οικιακά – εμπορικά - βιομηχανικά). Στο τέλος της ωφέλιμης ζωής τους των κάδων θα υπάρχει η δυνατότητα ανακύκλωσης τους. Η ονομαστική χωρητικότητα του κάδου πρέπει να είναι **1.100 λίτρα.** Πάνω στις πλευρικές επιφάνειες του κάδου και περίπου στο κέντρο τους πρέπει να φέρει **δύο κυλινδροειδείς σωλήνες,** που θα χρησιμεύουν για την ανάρτηση του κάδου από τον μηχανισμό εκκένωσης κάδων του απορριμματοφόρου (βραχίονες). Επίσης, θα πρέπει να είναι δυνατή η ανύψωση του και με ανυψωτικό σύστημα τύπου κτένας. Τέλος, αυτοί δε θα καταστρέφονται εύκολα από μηχανικές καταπονήσεις, θα έχουν απόλυτη ανθεκτικότητα στις χαμηλές και υψηλές θερμοκρασίες, απότομες κλιματικές μεταβολές και χημικές αντιδράσεις.

**2. ΕΙΔΙΚΆ**

Οι διαστάσεις, τα βάρη και η χωρητικότητα θα είναι εντός των ορίων του Ευρωπαϊκού Προτύπου ΕΝ-840. Όλα τα πλαστικά τμήματα πρέπει να είναι **μονομπλόκ.** Συγκεκριμένα, το κυρίως σώμα συμπεριλαμβανόμενων των βάσεων έδρασης του καπακιού, το καπάκι κ.λ.π. θα πρέπει να αποτελούν **αυτοτελή μονομπλόκ τμήματα**. Πρέπει να έχουν κατασκευαστεί **με συμπαγή χύτευση και ενίσχυση πλαστικού (πολυαιθυλενίου)** υπό πίεση (INJECTION), από **πολυαιθυλένιο** υψηλού μοριακού βάρους με ειδικούς σταθεροποιητές έναντι πολυμερισμού από υπέρυθρες ακτίνες και από πρωτογενές υλικό.

Το υλικό εκχυόμενο να έχει **ομοιόμορφη και ομοιογενή κατανομή** σ' όλα τα σημεία του κάδου.

**3 . ΚΥΡΙΩΣ ΣΏΜΑ (ΚΟΡΜΟΣ)**

Το κυρίως σώμα του κάδου θα πρέπει να έχει **σχήμα κόλουρης πυραμίδας** με προς τα άνω συνεχώς αυξανόμενη διατομή, που θα διασφαλίζει την πλήρη εκκένωση του από τα απορρίμματα με ολίσθηση κατά την ανατροπή του από τον ανυψωτικό μηχανισμό.

Λόγω του βάρους των απορριμμάτων που δέχεται κατά τη μεταφορά του και την εκκένωση του, το κυρίως σώμα του κάδου και στις τέσσερεις πλευρές (τοιχώματα) του θα είναι ειδικά ενισχυμένο, ώστε να αποφεύγεται η παραμόρφωση των τοιχωμάτων κατά την χρήση του.

Απαραιτήτως και **επί ποινή απορρίψεως,** το κυρίως σώμα θα φέρει σε δύο, τουλάχιστον, από τις τέσσερεις πλευρές του **ισχυρές κάθετες νευρώσεις σε όλο το ύψος των πλευρών αυτών**.

Για λόγους μεγαλύτερης αντοχής στις καταπονήσεις που δημιουργούνται κατά το άνοιγμα και το κλείσιμο του καπακιού του κάδου, το κυρίως σώμα θα πρέπει υποχρεωτικά να περιλαμβάνει κατά την χύτευση (μονομπλόκ) τουλάχιστον **δύο ειδικά σχεδιασμένους ισχυρούς μεντεσέδες,** μέσω των οποίων το καπάκι θα συνδέεται απ’ ευθείας και σταθερά στο σώμα **αποκλειομένων** **των διανοίξεων οπών** στο κυρίως σώμα ή το καπάκι και της χρήσης βιδών, παξιμαδιών, πρόσθετων προσαρμογών κ.α..

Θα έχει τουλάχιστον **τέσσερις (4) χειρολαβές** στιβαρής κατασκευής, για τον άνετο και ασφαλή χειρισμό του. Οι χειρολαβές να είναι **μονομπλόκ.**

**4. ΤΡΟΧΟΊ**

Ο κάδος πρέπει να έχει **τέσσερις (4) τροχούς βαρέως τύπου** από συμπαγές ελαστικό, αρίστης κατασκευής και ποιότητας, διαμέτρου **200 mm.** και ικανότητας περιστροφής τους περί κατακόρυφο άξονα κατά 360ο, ώστε ο κάδος να είναι ευέλικτος σε περίπτωση που θα χρειαστεί να μετακινηθεί μέσα σε στενούς χώρους. Ο κάθε τροχός πρέπει να στηρίζεται σε διχαλωτό υποστήριγμα μέσω ένσφαιρου τριβέως και να συνδέεται με τον κάδο μέσω ειδικής βάσεως,κατάλληλα ενισχυμένης και διαμορφωμένης, ικανής να δέχεται τα δυναμικά φορτία και τις κρούσεις κατά τη χρήση του κάδου.

Ο κάθε κάδος πρέπει να έχει τη δυνατότητα να ακινητοποιείται με χωριστά ποδόφρενα στους δυο εμπρός τροχούς, που ενεργοποιούνται με απλό πάτημα του ποδιού. Στο σημείο στήριξης των τροχών, στον πυθμένα του κάδου, να υπάρχουν ειδικές ενισχύσεις και νεύρα.

**5. ΟΠΗ ΚΑΘΑΡΙΣΜΟΎ**

Στον πυθμένα του κάδου και στο κατώτερο σημείο του να υπάρχει υποχρεωτικά ειδική οπή, που θα κατασκευάζεται κατά την χύτευση μονομπλόκ, αποκλειομένων των ιδιοκατασκευών, για την εκροή των υγρών μετά τον καθαρισμό του κάδου. Η οπή αυτή πρέπει να καλύπτεται με ειδικό καπάκι και ειδική τσιμούχα, έτσι ώστε να έχει απόλυτη στεγανότητα.

**6. ΚΑΠΆΚΙ ΚΆΔΟΥ**

Το καπάκι θα συνδέεται με το κυρίως σώμα του κάδου σταθερά, μέσω μιας ειδικής μεταλλικής μπάρας κατάλληλης διατομής και μήκους, όσο, περίπου, το πλάτος του κάδου. **Θα φέρει στο εμπρόσθιο μέρος τουλάχιστον** **δύο (2) χειρολαβές, μονομπλόκ, για εύκολο άνοιγμα**. Επίσης, θα έχει ειδικά ενισχυμένη κατασκευή για να αντέχει σε καταπονήσεις και χτυπήματα.

Το άνοιγμα και το κλείσιμο του καπακιού θα γίνεται από ποδομοχλό ανοίγματος καπακιού με αμορτισέρ, ώστε να κλείνει το καπάκι με ομαλή και σταθερή ταχύτητα, στιβαρής και όσο το δυνατόν αθόρυβης κατασκευής, με αποτέλεσμα να μην φθείρεται από τη συνεχή χρήση.

Στα σημεία επαφής του καπακιού με τα άκρα του ποδομοχλού θα υπάρχουν ενισχύσεις, ώστε τα άκρα του ποδομοχλού να μην τρυπούν το καπάκι του κάδου.

Η τοποθέτηση του ποδομοχλού θα γίνεται υποχρεωτικά με τρόπο τέτοιο, ώστε να μην ανοίγονται οπές στον πυθμένα του κάδου.

**7. ΆΛΛΑ ΣΤΟΙΧΕΙΆ**

Οι κάδοι πρέπει να είναι **κατάλληλοι για τους ανυψωτικούς μηχανισμούς** των σύγχρονων απορριμματοφόρων διεθνών προδιαγραφών με σύστημα βραχιόνων και κτένας. Η διαμόρφωση των κάδων να είναι τέτοια ώστε να είναι δυνατόν να ανοίγει το κάλυμμα τους και να πλένονται αυτομάτως από τα ειδικά οχήματα πλύσεως που κυκλοφορούν στην Ελληνική και την Διεθνή αγορά, καθώς και να είναι δυνατόν να ανυψωθούν ασφαλώς **από το ανυψωτικό του πλυντηρίου κάδων.**

**8. ΠΡΌΣΘΕΤΑ ΧΑΡΑΚΤΗΡΙΣΤΙΚΆ**

**α)** Οι κάδοι να φέρουν **ανακλαστικές λωρίδες τύπου ζέβρας στις γωνίες** σύμφωνα με τον Κ.Ο.Κ., ώστε να είναι ορατοί και τη νύχτα για την αποφυγή ατυχημάτων.

**β)** Σε όλους τους κάδους θα υπάρχουν τα στοιχεία ιδιοκτησίας και το λογότυπο του Δήμου Μοσχάτου – Ταύρου με θερμοεκτύπωση.

**Η μορφή (μέγεθος κ.λ.π.) της ανωτέρω εκτύπωσης θα συμφωνηθεί μετά την υπογραφή της σχετικής Σύμβασης μεταξύ οριστικού αναδόχου και Δήμου.**

Το λογότυπο και η επωνυμία του κατασκευαστή των κάδων μπορεί να είναι διακριτικά εκτυπωμένο στο σώμα ή στο καπάκι του κάδου, **αλλά σε καμία περίπτωση δεν θα πρέπει να επισκιάζει και να** **υπερισχύει της επιγραφής των στοιχείων του Δήμου.**

**γ)** Οι κάδοι θα είναι **χρώματος πράσινου** και θα έχει επιτευχθεί κατά την χύτευση.

**δ)** Στους κάδους, σώμα ή καπάκι, θα υπάρχουν **ευανάγνωστα και ανάγλυφα** κατά την χύτευση τα ακόλουθα στοιχεία:

- Ονομασία κατασκευάστριας εταιρείας.

- Χώρα κατασκευής.

- Χρονολογία κατασκευής.

- Τη στάθμη θορύβου (σε dB).

- Η σήμανση CE.

- Το Πρότυπο EN 840.

- Την ονομαστική χωρητικότητα του κάδου σε λίτρα.

- Τη σήμανση ποιότητας που απαιτείται στο τεύχος ¨Τεχνικές Προδιαγραφές¨.

**9. ΣΥΜΠΛΗΡΩΜΑΤΙΚΆ ΣΤΟΙΧΕΙΆ ΤΕΧΝΙΚΗΣ ΠΡΟΣΦΟΡΑΣ**

**(επί ποινή αποκλεισμού)**

**1)** Η κάθε προσφορά θα πρέπει να αναφέρει με **υπεύθυνη δήλωση** του προμηθευτή το χρόνο που δεσμεύεται και αναλαμβάνει την προμήθεια των ανταλλακτικών στο Δήμο **(τουλάχιστον για δέκα [10] έτη)** και τον τρόπο που προτίθεται να αντιμετωπίζει τις ανάγκες του service.

**2)** Στην τεχνική προσφορά θα υπάρχει επίσης **Υπεύθυνη Δήλωση** για την προσφερόμενη εγγύηση καλής λειτουργίας, τουλάχιστον, **δύο (2) ετών.**

**3**) Να κατατεθεί Πιστοποιητικό συμμόρφωσης των προσφερόμενων κάδων με τα πρότυπα **ΕΝ 840- 2/5/6**. Το πιστοποιητικό θα συνοδεύεται από εκθέσεις δοκιμών από διαπιστευμένο εργαστήριο ελέγχου της Ελλάδας ή του εξωτερικού. Ακόμα, η δήλωση πιστότητας **CE** σε ισχύ για τους υπό προμήθεια κάδους στην ελληνική γλώσσα ή σε επίσημη μετάφραση αυτής. Επιπλέον θα υπάρχουν Πιστοποιητικά Ποιότητας με σήμανση είτε **RAL**, είτε **GS** (ή ισοδύναμο αυτών) από Αναγνωρισμένα Φορέα και η σήμανση αυτή θα βρίσκεται ανάγλυφη στους κάδους.

**4)** Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία των κάδων 1.100 lt, καθώς και η συμμόρφωσή τους προς τις τεχνικές προδιαγραφές, θα πρέπει οι διαγωνιζόμενοι να προσκομίσουν δείγμα (όχι απαραίτητα με το ίδιο περιεχόμενο για τις εκτυπώσεις, αλλά θα φαίνεται εμφανώς ο τρόπος αποτύπωσης των στοιχείων σύμφωνα με τις απαιτήσεις της μελέτης) στο Αμαξοστάσιο του Δήμου Μοσχάτου-Ταύρου (Πρέσπας και Ανδριανοπούλου), **τρεις (3) τουλάχιστον ημέρες** πριν την λήξη της ημερομηνία υποβολής των προσφορών στο διαγωνισμό με απόδειξη παράδοσης - παραλαβής. Η απόδειξη αυτή θα κατατεθεί στον φάκελο της τεχνικής προσφοράς του διαγωνιζόμενου.

**5) Υπεύθυνη Δήλωση** στην οποία οποία θα δεσμεύονται ότι τα στοιχεία ιδιοκτησίας και το λογότυπο του

Δήμου Μοσχάτου – Ταύρου θα υπάρχει με θερμοεκτύπωση και επιπλέον το λογότυπο και η επωνυμία του κατασκευαστή των κάδων θα είναι διακριτικά εκτυπωμένο (στο σώμα ή στο καπάκι του κάδου), χωρίς να επισκιάζει ή ναυπερισχύει της επιγραφής των στοιχείων του Δήμου.

**6) Υπεύθυνη Δήλωση** στην οποία θα δηλώνουν ότι έχουν λάβει γνώση όλων των όρων και των προϋποθέσεων της παρούσης Μελέτης και είναι απόλυτα σύμφωνοι με αυτούς.

**ΤΜΉΜΑ Β΄**

**Οικιακοί κάδοι κουζίνας βιοαποβλήτων 10 lt. συνοδευόμενοι από ενημερωτικό φυλλάδιο Α5.**

**1 ΓΕΝΙΚΆ**

Οι οικιακοί κάδοι κουζίνας πρέπει να έχουν χωρητικότητα 10 λίτρα. Να χρησιμοποιούνται για τη χωριστή συλλογή των οργανικών αποβλήτων κουζίνας (όπως αποφάγια, φλοιοί φρούτων, φλοιοί λαχανικών, κομμένα κλαδιά, φυτά, χόρτα, κουρεμένο γρασίδι, φύλλα κ.λ.π.), καθώς και για τη μεταφορά και απόρριψη αυτών στους εξωτερικούς τροχήλατους καφέ κάδους συλλογής βιοαποβλήτων του αστικού δικτύου του δήμου.

**2 ΕΙΔΙΚΆ**

Οι εν λόγω κάδοι θα πρέπει να έχουν σχήμα κόλουρης πυραμίδας με ορθογώνια βάση, με απουσία αιχμηρών άκρων, στρογγυλεμένες γωνίες και με εντελώς λεία εσωτερική και εξωτερική επιφάνεια, ώστε να αποτρέπεται η συλλογή υπολειμμάτων σε γωνίες.

Πρέπει να είναι απολύτως καινούργιοι, αμεταχείριστοι, πρόσφατης κατασκευής εντός του τελευταίου εξαμήνου. Να αποτελούνται από το κυρίως σώμα, το καπάκι, και την εργονομική χειρολαβή.

**3 ΚΥΡΙΩΣ ΣΏΜΑ**

Το κυρίως σώμα να είναι κατασκευασμένο σε χύτευση μονομπλόκ, με ειδικό σχεδιασμό που να αντέχει σε οποιαδήποτε καταπόνηση και να μην υπόκεινται σε παραμορφώσεις. Να διαθέτει περιμετρικά άνω άκρη σώματος με τονισμένες γωνίες και εργονομικές εσοχές περιμετρικά του χείλους που να λειτουργούν ως σύστημα στερέωσης της σακούλας, αποκλειόμενων των εξωτερικών λαβών στερέωσης των σακουλών. Ο σχεδιασμός του, το σχήμα του, οι στρογγυλεμένες επιφάνειες και η εντελώς λεία εσωτερική επιφάνεια (χωρίς οπές) να εγγυώνται την καθαριότητα και υγιεινή χρήση του κάδου ακόμη και όταν δεν χρησιμοποιούνται σακούλες. Τα τοιχώματα του σώματος να είναι στεγανά ως το χείλος του κάδου.

**4 ΚΑΠΆΚΙ**

Το καπάκι να είναι στεγανό, αρθρωτό και αποσπώμενο για τον εύκολο καθαρισμό του, σταθερά προσαρμοσμένο στο σώμα του κάδου μέσω δύο **(2)** μεντεσέδων με συνολικό άνοιγμα στις 270°, στοιβαζόμενο, σχεδιασμένο έτσι ώστε να αποτρέπει σκόνη και βρωμιά, διαμορφωμένο ώστε να ευνοεί τη ροή του νερού της βροχής και να εγγυάται τη στεγανοποίηση. Όταν το καπάκι είναι κλειστό πρέπει να εφαρμόζει ακριβώς στο κυρίως σώμα, για να αποφεύγονται η διαφυγή οσμών και η είσοδος εντόμων και νερού στον κάδο. Το καπάκι να φέρει κατάλληλο ευρύ εμπρόσθιο χείλος για εύκολο άνοιγμα, ακόμα και με την άκρη του δάχτυλου, αποκλειόμενης της ασφάλισης με κλιπ λόγω μη λειτουργικότητας και μη χρηστικότητας στο εύκολο άνοιγμα του καπακιού.

**5 ΧΕΙΡΟΛΑΒΉ**

Η χειρολαβή να είναι πλαστική και ενιαίο κομμάτι με δύο (2) σημεία περιστροφής που προσαρμόζονται στο κυρίως σώμα. Πρέπει να είναι εργονομικά σχεδιασμένη ώστε να επιτρέπει την άνετη και εύκολη μεταφορά του κάδου, το άνοιγμα του καπακιού και το άδειασμα του κάδου. Να λειτουργεί και ως στήριγμα ώστε να μπορεί να κρατήσει μισάνοιχτο το καπάκι για ευκολία στην απόρριψη των οργανικών απορριμμάτων. Να διαθέτει λειτουργία ασφάλισης του καπακιού όταν έρχεται σε εμπρόσθια και σε κατακόρυφη θέση, παρέχοντας ανθεκτικό κλείσιμο για αποφυγή ανοίγματος του καπακιού από κατοικίδια ή από τυχαία πτώση/ανατροπή του κάδου, ενώ παράλληλα σε οπίσθια θέση να επιτρέπει την αυτόματη και γρήγορη απελευθέρωση του καπακιού για διευκόλυνση του χειριστή κατά την εκκένωση του κάδου. Αποκλείεται σύστημα ασφάλισης με κλιπ, καθώς δεν επιτρέπει την άμεση και γρήγορη απελευθέρωση του καπακιού κατά την εκκένωση του κάδου.

**6. ΠΡΌΣΘΕΤΑ ΧΑΡΑΚΤΗΡΙΣΤΙΚΆ**

Οι κάδοι πρέπει να είναι κατασκευασμένοι από άριστης ποιότητας ανακυκλωμένο πολυπροπυλένιο, ανακυκλώσιμο 100% και χυτευμένο με έγχυση, που να έχει εμπλουτισθεί με ειδικά πρόσθετα που θα προφυλάσσουν αποτελεσματικά από απότομες θερμοκρασιακές μεταβολές (μεγάλο ψύχος ή ζέστη), επίδραση της ηλιακής ακτινοβολίας και χημικές επιδράσεις. Προς απόδειξη, να προσκομιστεί το φύλλο ιδιοτήτων της πρώτης ύλης του κάδου στην τεχνική προσφορά, **επί ποινή αποκλεισμού.** Να υπάρχει δυνατότητα ανακύκλωσης του κάδου στο τέλος της ωφέλιμης ζωής του. Να είναι ασφαλές να πλυθεί ακόμα και σε πλυντήριο πιάτων.

Οι κάδοι, σε συμφωνία με την Ευρωπαϊκή οδηγία σχετικά με τις Πράσινες Δημόσιες Συμβάσεις και τις διατάξεις σχετικά με τα **«Ελάχιστα περιβαλλοντικά κριτήρια για την ανάθεση της υπηρεσίας διαχείρισης αστικών απορριμμάτων»**, πρέπει να είναι πιστοποιημένοι από ανεξάρτητο διαπιστευμένο φορέα με το πιστοποιητικό **"Πλαστικά Δεύτερης Ζωής"**, ώστε να διασφαλίζεται ότι κατασκευάζονται με τη χρήση ανακυκλωμένων πλαστικών υλικών. Να προσκομιστεί το πιστοποιητικό στην τεχνική προσφορά, **επί ποινή αποκλεισμού.**

Οι κάδοι πρέπει να φέρουν ανάγλυφη σήμανση που να αναφέρει τον κατασκευαστή, το μοντέλο, τον μήνα, το έτος παραγωγής, τον τύπο του υλικού και τον όγκο του κάδου.

Οι κάδοι να είναι χρώματος καφέ και να φέρουν απαραίτητα το λογότυπο του Δήμου ή/και άλλα στοιχεία (π.χ. είδος αποβλήτων, προοδευτική αρίθμηση, μηνύματα κ.λ.π.) με μονόχρωμη εκτύπωση μεταξοτυπίας και όχι με αυτοκόλλητη ετικέτα.

**7. ΆΛΛΑ ΣΤΟΙΧΕΙΆ**

Απαραίτητα, με κάθε κάδο θα πρέπει να παραδοθεί αναλυτικό ενημερωτικό φυλλάδιο Α5, το οποίο θα περιέχει βασικές οδηγίες συλλογής και απόρριψης βιοαποβλήτων. Αναλυτικότερα, το ενημερωτικό φυλλάδιο να σκοπεύει στην πληροφόρηση - εξοικείωση των πολιτών για τις δράσεις Διαλογής στην Πηγή **(ΔσΠ)** και στην ενεργοποίησή τους για συμμετοχή στο πρόγραμμα χωριστής συλλογής βιοαποβλήτων. Να αναφέρει την ορθή χρήση του εξοπλισμού και το είδος απορριμμάτων που επιτρέπεται να συλλέγουν και να αποθέτουν στον οικιακό καφέ κάδο κουζίνας και στον εξωτερικό τροχήλατο καφέ κάδο. Το φυλλάδιο να είναι δύο **(2)** όψεων. Το κείμενο και οι εικόνες του φυλλαδίου θα καθοριστούν κατά τη σύμβαση σε συνεργασία του Αναδόχου με την Αναθέτουσα Αρχή.

**8. ΣΥΜΠΛΗΡΩΜΑΤΙΚΆ ΣΤΟΙΧΕΙΆ ΤΕΧΝΙΚΗΣ ΠΡΟΣΦΟΡΑΣ**

**(επί ποινή αποκλεισμού)**

**1)** Στην τεχνική προσφορά θα υπάρχει **Υπεύθυνη Δήλωση** για την προσφερόμενη εγγύηση καλής λειτουργίας, τουλάχιστον,ενός **(1)** έτους.

**2)** Οι οικονομικοί φορείς είναι υποχρεωμένοι μαζί με την τεχνική τους προσφορά να υποβάλουν τεχνικά φυλλάδια ή έντυπα με το ειδικό τεχνικό περιεχόμενο των προσφερόμενων κάδων στην Ελληνική ή την Αγγλική γλώσσα, όπου θα φαίνονται οι βασικές ιδιότητες των κάδων (χωρητικότητα, διαστάσεις, πρώτη ύλη, σήμανση, χρώμα κάδου κ.α.).

**3)** Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία των οικιακών κάδων κουζίνας συλλογής βιοαποβλήτων 10 lt, καθώς και η συμμόρφωσή τους προς τις τεχνικές προδιαγραφές, θα πρέπει οι διαγωνιζόμενοι να προσκομίσουν δείγμα των προαναφερόμενων ειδών (όχι απαραίτητα με το ίδιο περιεχόμενο για τις εκτυπώσεις, αλλά θα φαίνεται εμφανώς ο τρόπος αποτύπωσης των στοιχείων σύμφωνα με τις απαιτήσεις της μελέτης) στο Αμαξοστάσιο του Δήμου Μοσχάτου-Ταύρου (Πρέσπας και Ανδριανοπούλου), **τρεις** **(3) τουλάχιστον ημέρες** πριν την λήξη της ημερομηνία υποβολής των προσφορών στο διαγωνισμό με απόδειξη παράδοσης - παραλαβής. Η απόδειξη αυτή θα κατατεθείστον φάκελο της τεχνικής προσφοράς του διαγωνιζόμενου.

**4) Υπεύθυνη Δήλωση** στην οποία θα δηλώνουν ότι έχουν λάβει γνώση όλων των όρων και των προϋποθέσεων της παρούσης Μελέτης και είναι απόλυτα σύμφωνοι με αυτούς.

**ΤΜΉΜΑ Γ΄**

**Κομποστοποιήσιμες σακούλες 10 lt. για τους κάδους κουζίνας 10 lt..**

**1 ΓΕΝΙΚΆ**

Οι σακούλες πρέπει να είναι πρόσφατης κατασκευής και μεγάλης αντοχής, κατάλληλες για την ασφαλή και υγιεινή απόρριψη οργανικών αποβλήτων. Οι σακούλες πρέπει να είναι κατάλληλης χωρητικότητας και διαστάσεων, ώστε να εφαρμόζουν σε κάδους χωρητικότητας 10 lt..

**2 ΕΙΔΙΚΆ**

Οι σακούλες πρέπει να είναι κατασκευασμένες από παρθένο, βιοαποικοδομήσιμο και κομποστοποιήσιμο υλικό σε συνθήκες βιομηχανικής κομποστοποίησης, με βάση άμυλο φυτικής προέλευσης ή άλλη ανανεώσιμη πηγή, χωρίς πρόσθετα παραδοσιακών πλαστικών υλικών προερχόμενα από ορυκτούς πόρους και σύμφωνα με τις προδιαγραφές του προτύπου **EN 13432 «Συσκευασίες – Απαιτήσεις για τις ανακτήσιμες συσκευασίες μέσω λιπασματοποίησης και βιοαποδόμησης – Πρόγραμμα δοκιμών και κριτήρια αξιολόγησης για την τελική αποδοχή της εκάστοτε συσκευασίας»**.

Η πυκνότητα της πρώτης ύλης θα πρέπει να είναι τουλάχιστον 1,30gr/cm3. Τα συστατικά της βιοαποικοδομήσιμης και κομποστοποιήσιμης πρώτης ύλης, που προέρχονται από ανανεώσιμες πηγές, θα πρέπει να έχουν παραχθεί από φυτικούς πόρους μη γενετικά μεταλλαγμένους. Απαραίτητη η προσκόμιση στην τεχνική προσφορά της δήλωσης του παραγωγού της πρώτης ύλης ότι τα συστατικά είναι NON GMO, **επί ποινή αποκλεισμού.**

Οι σακούλες πρέπει να φέρουν από ανεξάρτητο διαπιστευμένο φορέα πιστοποίηση OK COMPOST INDUSTRIAL και πιστοποίηση SEEDLING LOGO του κατασκευαστή, ώστε να διασφαλίζεται η βιοαποδόμησή τους σε συνθήκες βιομηχανικής κομποστοποίησης.

Προκειμένου να διασφαλίζεται ότι οι σακούλες κατασκευάζονται από βιοαποικοδομήσιμες και κομποστοποιήσιμες ύλες κρίνεται απαραίτητη η προσκόμιση του πιστοποιητικού OK COMPOST INDUSTRIAL από ανεξάρτητο διαπιστευμένο φορέα και για την πρώτη ύλη. Να προσκομιστούν όλα τα προαναφερθέντα πιστοποιητικά στην τεχνική προσφορά, **επί ποινή αποκλεισμού.**

Πάχος σακούλας: Το πάχος της κάθε σακούλας πρέπει να είναι περίπου 15 μm., με απόκλιση ±3%.

Διαστάσεις σακούλας: Οι διαστάσεις της κάθε σακούλας πρέπει να είναι τουλάχιστον 42 χ 42 cm., συμπεριλαμβανόμενων των πλαϊνών πιετών.

Εσωτερική (πραγματική) χωρητικότητα: Τουλάχιστον 14lt. κατάλληλη ώστε να εφαρμόζει σε κάδο 10 lt..

Συγκόλληση ραφών: Η συγκόλληση να βρίσκεται στον πυθμένα του σάκου και να εγγυάται τη στεγανότητα του προϊόντος.

Αντοχή: Κατάλληλη αντοχή για υπολείμματα τροφών και εγγυημένη στεγανότητα.

Τρόπος κλεισίματος: Με το άνω τμήμα (λαιμός) του ίδιου του σάκου.

Χρώμα σάκου: Κατά προτίμηση φυσικό λευκό.

Συσκευασία: Επιθυμητό είναι οι σακούλες να προσφέρονται σε ρολά των τριάντα (30) τεμαχίων, ήτοι συνολικά 7.000 ρολά τοποθετημένα σε σφραγισμένα χαρτοκιβώτια.

**3. ΠΡΌΣΘΕΤΑ ΧΑΡΑΚΤΗΡΙΣΤΙΚΆ**

Απαραίτητη, η εκτύπωση σε κάθε σακούλα του σήματος OK COMPOST και SEEDLING LOGO βάσει του κωδικού πιστοποίησης που διαθέτει ο κατασκευαστής. Επίσης, οι σάκοι πρέπει να φέρουν μονόχρωμη εκτύπωση με τα στοιχεία, μήνυμα ή/και το λογότυπο του δήμου σύμφωνα με την υπόδειξη της υπηρεσίας, καθώς και εκτύπωση με το χρόνο παραγωγής τους.

**4. ΣΥΜΠΛΗΡΩΜΑΤΙΚΆ ΣΤΟΙΧΕΙΆ ΤΕΧΝΙΚΗΣ ΠΡΟΣΦΟΡΑΣ**

**(επί ποινή αποκλεισμού)**

**1)** Οι οικονομικοί φορείς είναι υποχρεωμένοι μαζί με την τεχνική τους προσφορά να υποβάλουν τεχνικά φυλλάδια ή έντυπα με ειδικό τεχνικό περιεχόμενο των προσφερόμενων σάκων στην Ελληνική ή την Αγγλική γλώσσα, όπου θα φαίνονται οι βασικές ιδιότητες των σάκων (χωρητικότητα, διαστάσεις, πάχος, πρώτη ύλη, χρώμα σάκου κ.τ.λ.).

**2)** Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία των βιοδιασπώμενων σάκων 10 lt, καθώς και η συμμόρφωσή τους προς τις τεχνικές προδιαγραφές θα πρέπει οι διαγωνιζόμενοι να προσκομίσουν δείγμα των προαναφερόμενων ειδών, ήτοι ένα ρολό πολλαπλών τεμαχίων στο Αμαξοστάσιο του Δήμου Μοσχάτου-Ταύρου (Πρέσπας και Ανδριανοπούλου), **τρεις (3) τουλάχιστον ημέρες** πριν την λήξη της ημερομηνία υποβολής των προσφορών στο διαγωνισμό με απόδειξη παράδοσης - παραλαβής. Η απόδειξη αυτή θα κατατεθείστον φάκελο της τεχνικής προσφοράς του διαγωνιζόμενου. Το κατατεθέν δείγμα θα φέρει εμφανή εκτύπωση με τον κωδικό πιστοποίησης του κατασκευαστή, τις απαιτούμενες πιστοποιήσεις, το χρόνο παραγωγής του βιοδιασπώμενου σάκου, καθώς και ενδεικτική εκτύπωση κειμένου.

**3) Υπεύθυνη Δήλωση** στην οποία θα δηλώνουν ότι έχουν λάβει γνώση όλων των όρων και των προϋποθέσεων της παρούσης Μελέτης και είναι απόλυτα σύμφωνοι με αυτούς.

**ΤΜΉΜΑ Δ΄**

**Κάδοι Οικιακής Κομποστοποίησης κήπου 310 lt..**

**1 ΓΕΝΙΚΆ**

Ο κάδος οικιακής κομποστοποίησης κήπου πρέπει να είναι χωρητικότητας 310 λίτρων, κατάλληλος για την επεξεργασία και την ταχεία ανακύκλωση οργανικών απορριμμάτων, όπως φλούδες από φρούτα και λαχανικά, κομμένα κλαδιά, φυτά, χόρτα, κουρεμένο γρασίδι, φύλλα κ.λ.π.. Πρέπει να είναι απολύτως καινούργιος, αμεταχείριστος, πρόσφατης κατασκευής του τελευταίου εξαμήνου και μεγάλης αντοχής.

**2 ΕΙΔΙΚΆ**

Το γεωμετρικό σχήμα του κάδου να είναι πυραμίδα με ορθογώνια βάση και στρογγυλεμένες γωνίες για να ευνοεί τον τακτικό αερισμό. Ο κάδος πρέπει να διαθέτει κυρτό και καμπυλωτό στρογγυλεμένο άνω μέρος (κορυφή πυραμίδας), με σχήμα καμάρας (όχι κυκλικό) για τη βέλτιστη απορροή του νερού της βροχής. Το σώμα του κάδου να διαθέτει κατάλληλες πλευρικές οπές στη βάση του σώματος για την επίτευξη αερισμού σε όλα τα σημεία της οργανικής μάζας, ώστε να εγγυάται την απουσία δυσοσμίας. Το γεωμετρικό σχήμα του κάδου να εμποδίζει επίσης τα ζώα να εισέλθουν ή/και να αποκαλύψουν τον κομποστοποιητή.

Το ανώτατο ύψος του κάδου να είναι έως 100 cm. και το πάχος υλικού του σώματος να είναι τουλάχιστον 3 mm.. Το κυρίως σώμα του κάδου και τα τοιχώματα του σώματος να είναι ενιαία με χύτευση μονομπλόκ και να μην χρήζουν συναρμολόγησης για αντοχή και στιβαρότητα, **επί ποινή αποκλεισμού.**

Ο κάδος να διαθέτει εύκολα αφαιρούμενη επάνω καμπυλωτή κυρτή πόρτα, με σχήμα καμάρας (όχι κυκλικό) για τη βέλτιστη απορροή του νερού της βροχής και με διαστάσεις τουλάχιστον 40 x 25 cm. για την άνετη εισαγωγή των προς κομποστοποίηση υλικών. Η επάνω πόρτα εισαγωγής να είναι στερεωμένη στην κορυφή του κομποστοποιητή με μεντεσέδες και να επιτρέπει την τέλεια σύζευξη μεταξύ του καπακιού και του σώματος. Να μπορεί να ανοίξει ολόκληρη, ή να αφαιρεθεί τελείως όποτε χρειάζεται. Να ανοίγει εύκολα με απλό τράβηγμα προς τα επάνω, ενώ όταν είναι κλειστή να εφαρμόζει ακριβώς στο κυρίως σώμα.

Ο κάδος να διαθέτει μία **(1)** κινητή ορθογώνια πόρτα στο κάτω μέρος του, διαστάσεων τουλάχιστον 35 x 25 cm. για την εξαγωγή του έτοιμου κομπόστ (εδαφοβελτιωτικό). Να είναι προσαρτημένη στο σώμα του κομποστοποιητή σε δύο σημεία, μέσω ειδικών γάντζων ασφάλισης που να επιτρέπουν το κλείδωμα στην κλειστή θέση.

Τα βιολογικά απορρίμματα πρέπει να έρχονται απευθείας σε επαφή με το χώμα, επιτρέποντας σε διάφορους μικροοργανισμούς να εισχωρήσουν, ώστε να διευκολύνουν και να επιταχύνουν την πορεία της κομποστοποίησης.

Η βάση του κάδου να είναι ανοιχτή ώστε να τοποθετείται πάνω σε επίπεδο αφρατεμένο χώμα και όχι σε μπετόν, πλακάκι κ.λ.π., για να επιτρέπεται ο εμβολιασμός των οργανικών απορριμμάτων από τους μικροοργανισμούς του εδάφους και η άμεση αποστράγγιση των διασταλλαγμάτων.

Ο κάδος πρέπει να διαθέτει ορθογώνιο διάτρητο πλέγμα βάσης με ενσωματωμένο (όχι αποσπώμενο) διάτρητο κώνο αερισμού, που να ευνοεί τον κανονικό αερισμό σε όλα τα σημεία της οργανικής μάζας, επιτρέποντας την ανταλλαγή μικροοργανισμών με το έδαφος, καθώς και να εγγυάται την απουσία δυσοσμίας και την αποφυγή εισβολής ανεπιθύμητων ζώων και τρωκτικών στο εσωτερικό του. Το κάτω διάτρητο πλέγμα (βάση) να αποτελεί συνέχεια και να ακολουθεί το σχήμα του σώματος του κάδου, να είναι κατασκευασμένο από το ίδιο υλικό του σώματος, να προσαρμόζεται στον κομποστοποιητή μέσω ενός ειδικού μηχανικού συστήματος σύζευξης και να επιτρέπει να σχηματιστεί ένα συμπαγές σώμα μεταξύ του πλέγματος και του ίδιου του κομποστοποιητή, αποφεύγοντας την εισβολή ανεπιθύμητων ζώων και τρωκτικών, καθώς και οποιαδήποτε μετατόπιση του κάτω πλέγματος. Να είναι ενιαίο, διάτρητο και αποσπώμενο. Να φέρει οπές εξαερισμού καθώς και ενσωματωμένη διάτρητη προέκταση σε σχήμα κώνου, η οποία να είναι εγκατεστημένη στο κέντρο του πλέγματος και ανυψωμένη αρκετά, ώστε να διαχέει τον αέρα στα γύρω από αυτή οργανικά απορρίμματα.

**ΚΟΜΠΟΣΤΟΠΟΙΗΤΗΣ**

Κάθε κομποστοποιητής να φέρει ένα πλαστικό εργαλείο ανάδευσης για περαιτέρω αερισμό, που θα συντελεί στην οξυγόνωση και ανάμειξη των οργανικών απορριμμάτων που εισάγονται. Το εργαλείο χειροκίνητης ανάδευσης να διαθέτει κάτω άκρο σε σχήμα βέλους προκειμένου να ευνοείται η εισαγωγή του στην οργανική μάζα και η αποτελεσματική ανάδευση του μίγματος, καθώς και άνω άκρο σε σχήμα ταυ που να αποτελεί χειρολαβή ώστε να ευνοείται ο χειρισμός ανάδευσης κατά τη χρήση. Το εργαλείο χειροκίνητης ανάδευσης να διαθέτει ειδικό γάντζο ενσωματωμένο κατά τη χύτευση, αποκλειόμενων των ιδιοκατασκευών, ο οποίος θα λειτουργεί ως σύστημα στήριξης του καπακιού, διατηρώντας το μερικώς ανοιχτό για τον περαιτέρω αερισμό της οργανικής μάζας.

Κάθε κομποστοποιητής να φέρει τον παρακάτω επιμέρους εξοπλισμό:

* Πλαστικό εργαλείο ανάδευσης για περαιτέρω αερισμό που θα συντελεί στην οξυγόνωση και ανάμειξη των οργανικών απορριμμάτων που εισάγονται, το οποίο να διαθέτει γάντζο ενσωματωμένο κατά τη χύτευση, που θα λειτουργεί ως σύστημα στήριξης του καπακιού, διατηρώντας το μερικώς ανοιχτό για τον περαιτέρω αερισμό της οργανικής μάζας.
* Διάτρητο πλέγμα βάσης με διάτρητο κώνο αερισμού το οποίο να επιτρέπει τον κανονικό αερισμό σε όλα τα σημεία της οργανικής μάζας και την ανταλλαγή μικροοργανισμών με το έδαφος.
* Εγχειρίδιο χρήσης και λειτουργίας στα Ελληνικά: Ο κομποστοποιητής να παρέχεται πλήρης με εικονογραφημένο εγχειρίδιο ορθής χρήσης, λειτουργίας και συντήρησης στην Ελληνική γλώσσα.

**3 ΠΡΌΣΘΕΤΑ ΧΑΡΑΚΤΗΡΙΣΤΙΚΆ**

Ο κάδος οικιακής κομποστοποίησης να είναι κατασκευασμένος από άριστης ποιότητας ανακυκλωμένο πολυπροπυλένιο, ανακυκλώσιμο 100%, χυτευμένο με έγχυση και χύτευση μονομπλόκ, με λεία εσωτερικά τοιχώματα. Το υλικό κατασκευής του κάδου να διασφαλίζει υψηλή αντοχή στις καταπονήσεις και τις παραμορφώσεις και να έχει εμπλουτισθεί με ειδικά πρόσθετα που θα προφυλάσσουν αποτελεσματικά από απότομες θερμοκρασιακές μεταβολές (μεγάλο ψύχος ή ζέστη), επίδραση της ηλιακής ακτινοβολίας και χημικές επιδράσεις. Προς απόδειξη, να προσκομιστεί το φύλλο ιδιοτήτων της πρώτης ύλης του κάδου στην τεχνική προσφορά, **επί ποινή αποκλεισμού.** Να υπάρχει δυνατότητα ανακύκλωσης του κάδου στο τέλος της ωφέλιμης ζωής του.

Οι κάδοι κομποστοποίησης, σε συμφωνία με την Ευρωπαϊκή οδηγία σχετικά με τις Πράσινες Δημόσιες Συμβάσεις και τις διατάξεις σχετικά με τα **«Ελάχιστα περιβαλλοντικά κριτήρια για την ανάθεση της υπηρεσίας διαχείρισης αστικών απορριμμάτων»**, πρέπει να είναι πιστοποιημένος από ανεξάρτητο διαπιστευμένο φορέα, με το πιστοποιητικό **"Πλαστικά** **Δεύτερης Ζωής"**, ώστε να διασφαλίζεται ότι κατασκευάζεται με τη χρήση ανακυκλωμένων πλαστικών υλικών. Να προσκομιστεί το πιστοποιητικό στην τεχνική προσφορά, **επί ποινή αποκλεισμού.**

Να φέρει σήμανση που να αναφέρει τον κατασκευαστή, τον μήνα, το έτος παραγωγής, τον τύπο του υλικού και τον όγκο του κάδου. Το βάρος του κάδου να μην ξεπερνάει τα **10 kgr** για λόγους εύκολης ανασήκωσης, τοποθέτησης και μεταφοράς.

Ο κάδος κομποστοποίησης να είναι χρώματος, κατά προτίμηση, πράσινου και να φέρει απαραίτητα το λογότυπο ή τα στοιχεία του Δήμου με μονόχρωμη εκτύπωση μεταξοτυπίας και όχι με αυτοκόλλητη ετικέτα.

**4 ΣΥΜΠΛΗΡΩΜΑΤΙΚΆ ΣΤΟΙΧΕΙΆ ΤΕΧΝΙΚΗΣ ΠΡΟΣΦΟΡΑΣ**

**(επί ποινή αποκλεισμού)**

**1)** Στην τεχνική προσφορά θα υπάρχει **Υπεύθυνη Δήλωση** για την προσφερόμενη εγγύηση καλής λειτουργίας, τουλάχιστον, ενός **(1)** έτους.

**2)** Οι οικονομικοί φορείς είναι υποχρεωμένοι μαζί με την τεχνική τους προσφορά να υποβάλουν τεχνικά φυλλάδια ή έντυπα με ειδικό τεχνικό περιεχόμενο των προσφερόμενων κάδων στην Ελληνική ή την Αγγλική γλώσσα, όπου θα φαίνονται οι βασικές ιδιότητες των κάδων (χωρητικότητα, διαστάσεις, πρώτη ύλη, σήμανση, χρώμα κάδου κ.τ.λ.).

**3)** Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία των κάδων οικιακής κομποστοποίησης κήπου 310 Lt, καθώς και η συμμόρφωσή τους προς τις τεχνικές προδιαγραφές, θα πρέπει οι διαγωνιζόμενοι να προσκομίσουν δείγμα των προαναφερόμενων ειδών με τον επιμέρους εξοπλισμό (όχι απαραίτητα με το ίδιο περιεχόμενο για τις εκτυπώσεις, αλλά θα φαίνεται εμφανώς ο τρόπος αποτύπωσης των στοιχείων σύμφωνα με τις απαιτήσεις της μελέτης) στο Αμαξοστάσιο του Δήμου Μοσχάτου-Ταύρου (Πρέσπας και Ανδριανοπούλου), **τρεις (3) τουλάχιστον ημέρες** πριν την λήξη της ημερομηνία υποβολής των προσφορών στο διαγωνισμό με απόδειξη παράδοσης – παραλαβής. Η απόδειξη αυτή θα κατατεθείστον φάκελο της τεχνικής προσφοράς του διαγωνιζόμενου.

**4) Υπεύθυνη Δήλωση** στην οποία θα δηλώνουν ότι έχουν λάβει γνώση όλων των όρων και των προϋποθέσεων της παρούσης Μελέτης και είναι απόλυτα σύμφωνοι με αυτούς.

ΤΜΉΜΑ Ε΄

**Επιδαπέδιοι κάδοι απορριμμάτων.**

**1. ΓΕΝΙΚΆ**

Οι επιδαπέδιοι κάδοι να είναι ιδανικοί για εξωτερικούς χώρους. Να είναι κατάλληλοι για την ασφαλή και υγιεινή απόθεση ελαφρών απορριμμάτων των διερχομένων πεζών. Να είναι εύχρηστοι και λειτουργικοί. Να μην καταστρέφονται εύκολα και να συμβάλουν στην αισθητική αναβάθμιση του περιβάλλοντος. Να είναι φυσιολογικά αβλαβείς και ανθεκτικοί στη διάβρωση.

Οι αριθμητικές τιμές στα ειδικά χαρακτηριστικά των κάδων είναι ενδεικτικές. Για όλες αυτές γίνεται δεκτή απόκλιση της τάξεως του + 5%, εκτός αν σε αυτές αναφέρεται ο λεκτικός όρος ¨τουλάχιστον¨, ο οποίος θεωρείται ουσιώδης και απαράβατος.

**2. ΕΙΔΙΚΆ**

Ο σκελετός του κάδου να αποτελείται από γαλβανισμένη λαμαρίνα πάχους 5 mm.. Περιμετρικά του μεταλλικού σκελετού να φέρει επένδυση από ξύλινους δοκούς διαστάσεων 4 cm. Χ 2 cm., οι οποίοι να συγκρατούνται με δύο ελάσματα (τσέρκια) πάχους 0,8 mm. και πλάτους 3 cm. τοποθετημένα περιμετρικά στο άνω και κάτω μέρος του κάδου, έτσι ώστε να αποφεύγεται η απομάκρυνση των ξύλινων δοκών από το κυρίως σώμα. Οι ξύλινοι δοκοί να στερεώνονται στο μεταλλικό σκελετό με τις αντίστοιχες βίδες διαστάσεων 2,5 cm. X 30 mm..

Ο κάδος στο άνω μέρος να φέρει μεταλλικό στόμιο (οπή) με διάμετρο τουλάχιστον 26 cm. και να συγκρατείται στο κυρίως σώμα από μεντεσέ με σκοπό τη διευκόλυνση, κατά το άνοιγμα, της απομάκρυνσης και επανατοποθέτησης της σακούλας, η οποία να συγκρατείται από ειδικό μεταλλικό έλασμα. Επιπλέον, να υπάρχει αλυσίδα που να αποτρέπει το βανδαλισμό του στομίου.

Οι κάδοι να στερεώνονται στο έδαφος με στριφώνια διαστάσεων Μ8 75 mm..

Όλα τα μεταλλικά μέρη του κάδου να είναι βαμμένα με ηλεκτροστατική βαφή πούδρας, πάχους 100 mm..

Η διάμετρος του κάδου να είναι 47 cm., με ύψος 75 cm. και συνολική χωρητικότητα 65 lt..

**3 ΣΥΜΠΛΗΡΩΜΑΤΙΚΆ ΣΤΟΙΧΕΙΆ ΤΕΧΝΙΚΗΣ ΠΡΟΣΦΟΡΑΣ**

**(επί ποινή αποκλεισμού)**

**1)** Στην τεχνική προσφορά θα υπάρχει **Υπεύθυνη Δήλωση** για την προσφερόμενη εγγύηση καλής λειτουργίας, τουλάχιστον, για ένα**(1)** έτος.

**2)** Οι οικονομικοί φορείς είναι υποχρεωμένοι μαζί με την τεχνική τους προσφορά να υποβάλουν τεχνικά φυλλάδια ή έντυπα με ειδικό τεχνικό περιεχόμενο των προσφερόμενων κάδων στην Ελληνική ή την Αγγλική γλώσσα, όπου θα φαίνονται οι βασικές ιδιότητες των κάδων (χωρητικότητα, διαστάσεις, πρώτη ύλη, χρώμα κάδου κ.τ.λ.).

**3)** Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία των επιδαπέδιων κάδων, καθώς και η συμμόρφωσή τους προς τις τεχνικές προδιαγραφές, θα πρέπει οι διαγωνιζόμενοι να προσκομίσουν δείγμα του προαναφερόμενου είδους στο Αμαξοστάσιο του Δήμου Μοσχάτου-Ταύρου (Πρέσπας και Ανδριανοπούλου), **τρεις (3) τουλάχιστον ημέρες** πριν την λήξη της ημερομηνία υποβολής των προσφορών στο διαγωνισμό με απόδειξη παράδοσης – παραλαβής. Η απόδειξη αυτή θα κατατεθεί στον φάκελο της τεχνικής προσφοράς του διαγωνιζόμενου.

**4) Υπεύθυνη Δήλωση** στην οποία θα δηλώνουν ότι έχουν λάβει γνώση όλων των όρων και των προϋποθέσεων της παρούσης Μελέτης και είναι απόλυτα σύμφωνοι με αυτούς.

**ΣΥΓΓΡΑΦΉ ΥΠΟΧΡΕΏΣΕΩΝ**

**Άρθρο 1ο: Αντικείμενο προμήθειας**

Η παρούσα συγγραφή υποχρεώσεων αφορά την προμήθεια διαφόρων τύπων κάδων συλλογής απορριμμάτων, αναλωσίμων, καθώς και την προμήθεια στοιχείων αστικού εξοπλισμού.

Εργοδότης θα ονομάζεται ο Δήμος Μοσχάτου-Ταύρου και Ανάδοχος/οι θα ονομάζεται/νται ο/οι οικονομικός/οί φορέας/είς που θα ανατεθεί η εκτέλεση της προμήθειας με βάση την προσφορά.

**Άρθρο 2ο: Ισχύουσες διατάξεις**

Η προμήθεια θα πραγματοποιηθεί σύμφωνα με τις διατάξεις:

1. του Ν.4412/16 *«*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»,
2. του Ν.4270/14 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»,
3. του Π.Δ. 80/16 «Ανάληψη υποχρεώσεων από τους Διατάκτες»,
4. της Κ.Υ.Α. 76928/21 «Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)»,
5. της Κ.Υ.Α. 64233/21 «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)»,
6. του Ν.4727/20 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις», κεφάλαιο ΙΑ΄ ΨΗΦΙΑΚΉ ΔΙΑΦΆΝΕΙΑ – ΠΡΌΓΡΑΜΜΑ ΔΙΑΎΓΕΙΑ – άρθρα 75 έως 83,
7. του Ν.2690/99 *«*Κύρωση του κώδικα διοικητικής διαδικασίας και άλλες διατάξεις»,
8. της παραγράφου Z’ του άρθρου 1 του Ν.4152/13 «Επείγοντα μέτρα εφαρμογής των νόμων 4046/2012, 4093/2012 και 4127/2013»,
9. του π.δ. 39/2017 (Α’ 64) «Κανονισμός εξέτασης προδικαστικών προσφυγών ενώπιον της Α.Ε.Π.Π.»,
10. των άρθρων 19-37 του Ν. 3419/2005 (ΦΕΚ 297/Α’/2005) «Γενικό Εμπορικό Μητρώο (Γ.Ε.ΜΗ.) και εκσυγχρονισμός της Επιμελητηριακής Νομοθεσίας»
11. του Ν. 4919/2022 (ΦΕΚ 71/Α’/7-4-2022 «Σύσταση εταιρειών μέσω των Υπηρεσιών Μιας Στάσης (Υ.Μ.Σ.) και τήρηση του Γενικού Εμπορικού Μητρώου (Γ.Ε.ΜΗ.) - Ενσωμάτωση της Οδηγίας (ΕΕ) 2019/1151 του Ευρωπαϊκού Κοινοβουλίου και του Συμβουλίου της 20ής Ιουνίου 2019 για την τροποποίηση της Οδηγίας (ΕΕ) 2017/1132, όσον αφορά τη χρήση ψηφιακών εργαλείων και διαδικασιών στον τομέα του εταιρικού δικαίου (L 186) και λοιπές επείγουσες διατάξεις»,
12. του Ν.4601/2019 (Α’ 44) «Εταιρικοί μετασχηματισμοί και εναρμόνιση του νομοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014 για την έκδοση ηλεκτρονικών τιμολογίων στο πλαίσιο δημόσιων συμβάσεων και λοιπές διατάξεις»,
13. της Κ.Υ.Α. οικ. 98979 ΕΞ 2021 (B’ 3766/13.08.2021) «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» (Α΄44),
14. της Κ.Υ.Α. 63446/2021 (B’ 2338/02.06.2020) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων»,
15. της Κ.Υ.Α. 52445 ΕΞ 2023 (B’ 2385/12.04.2023) «Υποχρέωση υποβολής ηλεκτρονικών τιμολογίων από τους οικονομικούς φορείς»,
16. του Ν.3463/06 *«*Κύρωση του Κώδικα Δήμων και Κοινοτήτων»,
17. του Ν.3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»,
18. του Ν.4555/18 «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής - Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] -Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΣΔΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και άλλες διατάξεις»,

- των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας Σύμβασης, έστω και αν δεν αναφέρονται ρητά παραπάνω.

**Άρθρο 3ο: Έγγραφα της Σύμβασης**

Τα έγγραφα της Σύμβασης, κατά σειρά ισχύος, είναι:

* το συμφωνητικό
* η διακήρυξη με τα παραρτήματά της
* το Ευρωπαϊκό Ενιαίο Έγγραφο Σύμβασης [Ε.Ε.Ε.Σ.]
* η Περίληψη της Διακήρυξης
* η προσφορά του αναδόχου
* οι συμπληρωματικές πληροφορίες-διευκρινίσεις που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά.

**Άρθρο 4ο: Προϋποθέσεις συμμετοχής**

Οι δικαιούμενοι συμμετοχής οικονομικοί φορείς και, σε περίπτωση ενώσεων τα μέλη αυτών, μπορούν να είναι φυσικά ή νομικά πρόσωπα εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος Ι της ως άνω Συμφωνίας, καθώς και

δ) σε τρίτες χώρες που δεν εμπίπτουν στην ανωτέρω περίπτωση γ' και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς, όμως η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

**Άρθρο 5ο: Λόγοι αποκλεισμού**

Αποκλείεται από τη διαδικασία οποιοσδήποτε οικονομικός φορέας:

**5.1.** Εάν υπάρχει εις βάρος του αμετάκλητη καταδικαστική απόφαση για ένα από τα ακόλουθα εγκλήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λ.π.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα εγκλήματα του άρθρου 323Α του Ποινικού Κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω, περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.**

**5.2** Στις ακόλουθες περιπτώσεις:

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν στις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

**Άρθρο 6ο: Αποδεικτικά μέσα λόγων αποκλεισμού**

Ο ανάδοχος, θα πρέπει να υποβάλλει μέσω της λειτουργικότητας ″Επικοινωνία″ του ΕΣΗΔΗΣ, τα αναφερόμενα στο παρόν άρθρο πιστοποιητικά, βεβαιώσεις και λοιπά αποδεικτικά μέσα.

Τα απαιτούμενα έγγραφα είναι τα ακόλουθα:

**6.1** Απόσπασμα του σχετικού μητρώου (για την περίπτωση 5.1), όπως του ποινικού μητρώου ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 5.1.

**6.2** Πιστοποιητικό (για την περίπτωση 5.2), που εκδίδεται από την αρμόδια αρχή του οικείου κράτους – μέλους ή χώρας από το οποίο να προκύπτει ότι ο οικονομικός φορέας δεν έχει αθετήσει τις υποχρεώσεις του όσο αφορά στην:

α) καταβολή φόρων

β) καταβολή εισφορών κοινωνικής ασφάλισης (κύρια και επικουρική για τους Έλληνες πολίτες και για τους οικονομικούς φορείς που έχουν την εγκατάστασή τους στην Ελλάδα)

Σε περίπτωση νομικών προσώπων, αφορά το νομικό πρόσωπο και όχι τα φυσικά πρόσωπα που τη διοικούν ή την εκπροσωπούν, εκτός εάν αυτά έχουν εργασιακή σχέση με την εταιρεία.

Σε περίπτωση φυσικών προσώπων (ατομικών επιχειρήσεων), αφορά και όσους είναι ασφαλισμένοι ως εργοδότες ή ελεύθεροι επαγγελματίες σε οποιονδήποτε ασφαλιστικό οργανισμό.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

1. Για την απόδειξη της εκπλήρωσης των φορολογικών υποχρεώσεων, αποδεικτικό ενημερότητας εκδιδόμενο από την Α.Α.Δ.Ε.
2. Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης, πιστοποιητικό εκδιδόμενο από τον e-ΕΦΚΑ

**Πλέον των ως άνω αποδεικτικών,** *προσκομίζεται υπεύθυνη δήλωση* ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

**Άρθρο 7ο: Καταλληλότητα άσκησης επαγγελματικής δραστηριότητας**

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο της προμήθειας. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του Ν. 4412/16. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα.

Οι εγκατεστημένοι στην Ελλάδα οικονομικοί φορείς απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο.

**Άρθρο 8ο: Οικονομική και χρηματοοικονομική επάρκεια**

Δεν απαιτείται.

**Άρθρο 9ο: Τεχνική και επαγγελματική ικανότητα**

Όσον αφορά στην τεχνική και επαγγελματική ικανότητα για την παρούσα διαδικασία σύναψης Σύμβασης απαιτείται από τους οικονομικούς φορείς:

- να προσκομίσουν κατάλογο δύο **(2)** τουλάχιστον σχετικών με την παρούσα Συμβάσεων **(όχι κατ’ ανάγκη σε χωριστά έτη)**, που εκτελέστηκαν από το έτος 2021 και μετά και μέχρι την υποβολή της προσφοράς, συνοδευόμενος από συστάσεις καλής εκτέλεσης και ολοκλήρωσης αυτών, καθώς και αντίγραφα των σχετικών Συμβάσεων.

**Άρθρο 10ο: Πρότυπα διασφάλισης ποιότητας, περιβαλλοντικής διαχείρισης και άλλα**

Οι οικονομικοί φορείςγια την παρούσα διαδικασία σύναψης Σύμβασης οφείλουν να προσκομίσουν, **επί ποινή** **αποκλεισμού**:

**ΤΜΉΜΑ Α΄**

**Πλαστικοί τροχήλατοι κάδοι αποκομιδής απορριμμάτων χωρητικότητας 1.100 Lt..**

- Ο προμηθευτής των κάδων να είναι πιστοποιημένος από ανεξάρτητο διαπιστευμένο φορέα κατά το πρότυπο διαχείρισης ποιότητας ISO 9001:2015 ή ισοδύναμο και κατά το πρότυπο περιβαλλοντικής διαχείρισης ISO 14001:2015 ή ισοδύναμο, με πεδίο εφαρμογής την εμπορία και την τεχνική υποστήριξη κάδων απορριμμάτων,

- Ο κατασκευαστής των κάδων να είναι πιστοποιημένος από ανεξάρτητο διαπιστευμένο φορέα κατά το πρότυπο διαχείρισης ποιότητας ISO 9001:2015 ή ισοδύναμο, κατά το πρότυπο περιβαλλοντικής διαχείρισης ISO 14001:2015 ή ισοδύναμο και κατά το πρότυπο διαχείρισης υγείας και ασφάλειας στην εργασία ISO 45001:2018 ή ισοδύναμο, με πεδίο εφαρμογής τον σχεδιασμό και την παραγωγή (κατασκευή) του είδους.

- Τα Πιστοποιητικά ISO (ή τα ισοδύναμα τους) των οποίων η ισχύς έχει λήξει δε θα γίνονται αποδεκτά και θα απορρίπτονται, ως απαράδεκτα.

**ΤΜΉΜΑ Β΄**

**Οικιακοί κάδοι κουζίνας βιοαποβλήτων 10 lt. συνοδευόμενοι από ενημερωτικό φυλλάδιο Α5.**

- Ο προμηθευτής των κάδων να είναι πιστοποιημένος από ανεξάρτητο διαπιστευμένο φορέα κατά το πρότυπο διαχείρισης ποιότητας ISO 9001:2015 ή ισοδύναμο και κατά το πρότυπο περιβαλλοντικής διαχείρισης ISO 14001:2015 ή ισοδύναμο με πεδίο εφαρμογής την εμπορία και τεχνική υποστήριξη δοχείων & κάδων απορριμμάτων,

- Ο κατασκευαστής των κάδων να είναι πιστοποιημένος από ανεξάρτητο διαπιστευμένο φορέα κατά το πρότυπο διαχείρισης ποιότητας ISO 9001:2015 ή ισοδύναμο, κατά το πρότυπο περιβαλλοντικής διαχείρισης ISO 14001:2015 ή ισοδύναμο και κατά το πρότυπο διαχείρισης υγείας και ασφάλειας στην εργασία ISO 45001:2018 ή ισοδύναμο, με πεδίο εφαρμογής τον σχεδιασμό, παραγωγή (κατασκευή) και συναρμολόγηση δοχείων/κάδων για τη χωριστή συλλογή/αποκομιδή απορριμμάτων,

- Τα Πιστοποιητικά ISO (ή τα ισοδύναμα τους) των οποίων η ισχύς έχει λήξει δε θα γίνονται αποδεκτά και θα απορρίπτονται, ως απαράδεκτα.

**ΤΜΉΜΑ Γ΄**

**Κομποστοποιήσιμες σακούλες 10 lt. για τους κάδους κουζίνας 10 lt..**

- Ο προμηθευτής των σάκων να είναι πιστοποιημένος από ανεξάρτητο διαπιστευμένο φορέα κατά το πρότυπο διαχείρισης ποιότητας ISO 9001:2015 ή ισοδύναμο και κατά το πρότυπο περιβαλλοντικής διαχείρισης ISO 14001:2015 ή ισοδύναμο, με πεδίο εφαρμογής την εμπορία και τεχνική υποστήριξη βιοδιασπώμενων σάκων και εύκαμπτων συσκευασιών,

- Ο κατασκευαστής των σάκων να είναι πιστοποιημένος από ανεξάρτητο διαπιστευμένο φορέα κατά το πρότυπο διαχείρισης ποιότητας ISO 9001:2015 ή ισοδύναμο και κατά το πρότυπο περιβαλλοντικής διαχείρισης ISO 14001:2015 ή ισοδύναμο, με πεδίο εφαρμογής την κατασκευή εύκαμπτων συσκευασιών από βιοδιασπώμενη θερμοπλαστική ρητίνη,

- Τα Πιστοποιητικά ISO (ή τα ισοδύναμα τους) των οποίων η ισχύς έχει λήξει δε θα γίνονται αποδεκτά και θα απορρίπτονται, ως απαράδεκτα.

**ΤΜΉΜΑ Δ΄**

**Κάδοι Οικιακής Κομποστοποίησης κήπου 310 lt..**

- Ο προμηθευτής των κάδων να είναι πιστοποιημένος από ανεξάρτητο διαπιστευμένο φορέα κατά το πρότυπο διαχείρισης ποιότητας ISO 9001:2015 ή ισοδύναμο και κατά το πρότυπο περιβαλλοντικής διαχείρισης ISO 14001:2015 ή ισοδύναμο, με πεδίο εφαρμογής την εμπορία και τεχνική υποστήριξη δοχείων και κάδων απορριμμάτων,

- Ο κατασκευαστής των κάδων να είναι πιστοποιημένος από ανεξάρτητο διαπιστευμένο φορέα κατά το πρότυπο διαχείρισης ποιότητας ISO 9001:2015 ή ισοδύναμο, κατά το πρότυπο περιβαλλοντικής διαχείρισης ISO 14001:2015 ή ισοδύναμο και κατά το πρότυπο διαχείρισης υγείας και ασφάλειας στην εργασία ISO 45001:2018 ή ισοδύναμο με πεδίο εφαρμογής τον σχεδιασμό, παραγωγή (κατασκευή) και συναρμολόγηση δοχείων/κάδων για τη χωριστή συλλογή/αποκομιδή απορριμμάτων,

- Τα Πιστοποιητικά ISO (ή τα ισοδύναμα τους) των οποίων η ισχύς έχει λήξει δε θα γίνονται αποδεκτά και θα απορρίπτονται, ως απαράδεκτα.

**ΤΜΉΜΑ Ε΄**

**Επιδαπέδιοι κάδοι απορριμμάτων.**

- Ο προμηθευτής των κάδων να είναι πιστοποιημένος από ανεξάρτητο διαπιστευμένο φορέα κατά το πρότυπο διαχείρισης ποιότητας ISO 9001:2015 ή ισοδύναμο και κατά το πρότυπο περιβαλλοντικής διαχείρισης ISO 14001:2015 ή ισοδύναμο, με πεδίο εφαρμογής την εμπορία και την τεχνική υποστήριξη δοχείων και κάδων απορριμμάτων,

- Ο κατασκευαστής των κάδων να είναι πιστοποιημένος από ανεξάρτητο διαπιστευμένο φορέα κατά το πρότυπο διαχείρισης ποιότητας ISO 9001:2015 ή ισοδύναμο, κατά το πρότυπο περιβαλλοντικής διαχείρισης ISO 14001:2015 ή ισοδύναμο και κατά το πρότυπο διαχείρισης υγείας και ασφάλειας στην εργασία ISO 45001:2018 ή ισοδύναμο, με πεδίο εφαρμογής το σχεδιασμό και την παραγωγή (κατασκευή) δοχείων και κάδων απορριμμάτων,

- Τα Πιστοποιητικά ISO (ή τα ισοδύναμα τους) των οποίων η ισχύς έχει λήξει δε θα γίνονται αποδεκτά και θα απορρίπτονται, ως απαράδεκτα.

**Άρθρο 11ο: Αποδεικτικά μέσα κριτηρίων επιλογής**

- Για την απόδειξη καταλληλότητας για την άσκηση επαγγελματικής δραστηριότητας προσκομίζουν πιστοποιητικό/βεβαίωση του οικείου επαγγελματικού ή εμπορικού μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος-μέλος της Ε.Ε. προσκομίζουν πιστοποιητικό/βεβαίωση του αντίστοιχου επαγγελματικού ή εμπορικού μητρώου του Παραρτήματος XI του Προσαρτήματος Α΄ του Ν. 4412/16, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμα τους. Στην περίπτωση που η χώρα δεν τηρεί τέτοιο μητρώο, το έγγραφο ή πιστοποιητικό μπορεί να αντικατασταθεί από ένορκη βεβαίωση ή, στα κράτη-μέλη ή στις χώρες που δεν προβλέπεται ένορκη βεβαίωση, από Υπεύθυνη Δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και πως ασκεί τη δραστηριότητα που απαιτείται για την εκτέλεση του αντικειμένου της υπό ανάθεσης Σύμβασης.

Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο Βιοτεχνικό ή Εμπορικό ή Βιομηχανικό Επιμελητήριο ή πιστοποιητικό που εκδίδεται από την οικεία υπηρεσία του Γ.Ε.ΜΗ. των ως άνω επιμελητηρίων.

- Δεν απαιτείται κατάθεση στοιχείων για την απόδειξη οικονομικής και χρηματοοικονομικής επάρκειας.

- Για την απόδειξη της τεχνικής και επαγγελματικής ικανότητας να προσκομιστεί κατάλογος δύο **(2)** τουλάχιστον παρόμοιων Συμβάσεων, που εκτελέσθηκαν από το έτος 2021 και μετά (όχι αποκλειστικά σε χωριστά έτη) και μέχρι την υποβολή της προσφοράς, από τις οποίες θα αποδεικνύεται η εμπειρία σε παρόμοιες προμήθειες. Ο κατάλογος να συνοδεύεται από συστάσεις καλής εκτέλεσης και ολοκλήρωσης των Συμβάσεων από τους δημόσιους φορείς και αντίγραφα των σχετικών Συμβάσεων. Αν πρόκειται για ιδιωτικό φορέα, τα αντίστοιχα αποδεικτικά.

- Για την απόδειξη της συμμόρφωσης με πιστοποιητικά ποιότητας, περιβαλλοντικής διαχείρισης και διαχείρισης της υγείας και της ασφάλειας στην εργασία, θα προσκομιστούν τα ζητούμενα έγγραφα του **άρθρου 10** του τεύχους της παρούσας με τίτλο **¨Συγγραφή Υποχρεώσεων¨,** όπως αναλυτικά περιγράφονται σε αυτό για κάθε Τμήμα της προμήθειας.

**Άρθρο 12ο: Εγγυητικές επιστολές**

**Εγγύηση συμμετοχής**

Οι οικονομικοί φορείς που θα συμμετάσχουν στον διαγωνισμό οφείλουν να προσκομίσουν εγγυητική επιστολή συμμετοχής, ποσού που αντιστοιχεί σε **2% επί της εκτιμώμενης αξίας της Σύμβασης** χωρίς Φ.Π.Α. 24%, ήτοι στο ποσό των **1.850,10 €** για το **σύνολο** των **Τμημάτων**, **1.104,00 €** για το **Τμήμα Α΄, 160,00 €** για το **Τμήμα Β΄, 279,00 €** για το **Τμήμα Γ΄, 64,00 €** για το **Τμήμα Δ΄** και **243,10 €** για το **Τμήμα Ε΄.**

Η εγγύηση συμμετοχής πρέπει να ισχύει τουλάχιστον για τριάντα **(30)** ημέρες μετά τη λήξη του χρόνου ισχύος της προσφοράς που καθορίζουν τα έγγραφα της σύμβασης. Η αναθέτουσα αρχή μπορεί, πριν τη λήξη της προσφοράς, να ζητά από τον προσφέροντα να παρατείνει τη διάρκεια ισχύος της προσφοράς και της εγγύησης συμμετοχής.

Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης. Στους λοιπούς προσφέροντες επιστρέφεται κατά τα οριζόμενα στο άρθρο 72 του Ν. 4412/16.

**Εγγύηση καλής εκτέλεσης**

Ο Ανάδοχος υποχρεούται να προσκομίσει εγγυητική επιστολή καλής εκτέλεσης σε ποσοστό **4% επί της εκτιμώμενης αξίας** της Σύμβασης χωρίς Φ.Π.Α. 24%, ήτοι στο ποσό των **3.700,20 €** για το **σύνολο** των **Τμημάτων**, **2.208,00 €** για το **Τμήμα Α΄**, **320,00 €** για το **Τμήμα Β΄**, **558,00 €** για το **Τμήμα Γ΄**, **128,00 €** για το **Τμήμα Δ΄** και **486,20 €** για το **Τμήμα Ε΄**.

Ο χρόνος της εγγύησης καλής εκτέλεσης πρέπει να είναι μεγαλύτερος κατά δύο μήνες από το συμβατικό χρόνο παράδοσης. Επιστρέφεται δε μετά την οριστική ποσοτική παραλαβή του συνόλου του αντικειμένου της Σύμβασης.

Οι εγγυήσεις του παρόντος άρθρου πρέπει να έχουν εκδοθεί από τους φορείς που αναφέρονται στην παράγραφο 11 του **άρθρου** **72 του Ν.4412/16** και να περιλαμβάνουν κατ’ ελάχιστο τα αναφερόμενα στην παράγραφο 12 του ίδιου άρθρου.

**Εγγύηση καλής λειτουργίας**

Απαιτείται η προσκόμιση εγγύησης καλής λειτουργίας για την αποκατάσταση των ελαττωμάτων που ανακύπτουν ή των ζημιών που προκαλούνται από δυσλειτουργία των αγαθών κατά την περίοδο εγγύησης καλής λειτουργίας. Ο χρόνος εγγύησης καλής λειτουργίας ορίζεται στην προσφορά του κάθε διαγωνιζόμενου και δε θα είναι μικρότερος του χρόνου που αναγράφεται στις τεχνικές προδιαγραφές του κάθε είδους.

Οι προσφορές που αναφέρουν χρόνο εγγύησης καλής λειτουργίας μικρότερο του οριζόμενου χρόνου εγγύησης καλής λειτουργίας, όπως καθορίζεται ανά είδος στις τεχνικές προδιαγραφές της παρούσας Μελέτης θα απορρίπτονται.

Κάθε ελάττωμα ή βλάβη που θα παρουσιάζεται μέσα σε αυτό το χρονικό διάστημα οφειλόμενες σε κακοτεχνία, αστοχία υλικού και σε κάθε περίπτωση όχι σε φυσιολογική κατά τις οδηγίες του κατασκευαστή φθορά, η ίδια θα επανορθώνεται **εντός χρονικού διαστήματος πέντε (5) εργάσιμων ημερών** από την έγγραφη ειδοποίηση της Υπηρεσίας με επιδιόρθωση ή αντικατάσταση του ελαττωματικού είδους. Σε περίπτωση που δεν επανορθώνονται οι βλάβες που ανακύπτουν, θα επιβάλλονται στον προμηθευτή κυρώσεις.

Το ύψος της εγγύησης καλής λειτουργίας ορίζεται σε ποσοστό πέντε τοις εκατό **(5%)** της εκτιμώμενης αξίας της Σύμβασης, δηλαδή στο ποσό των **2.760,00 €** για το **Τμήμα Α΄**, **400,00 €** για το **Τμήμα Β΄**, **160,00 €** για το **Τμήμα Δ΄** και **607,75 €** για το **Τμήμα Ε΄**. Η επιστροφή της ανωτέρω εγγύησης λαμβάνει χώρα μετά την ολοκλήρωση της περιόδου εγγύησης καλής λειτουργίας.

**Άρθρο 13ο: Ισχύς Σύμβασης**

Η Σύμβαση θεωρείται συναφθείσα με την κοινοποίηση στον Ανάδοχο της πρόσκλησης για υπογραφή του συμφωνητικού.

Το συμφωνητικό συντάσσεται με βάση τα έγγραφα της Σύμβασης και τίθεται σε ισχύ από την ημερομηνία υπογραφής και ανάρτησης του στο ΚΗΜΔΗΣ για δώδεκα **(12)** μήνες.

**Άρθρο 14ο: Χρόνος ισχύος προσφορών**

Οι υποβαλλόμενες προσφορές ισχύουν και δεσμεύουν τους οικονομικούς φορείς για χρονικό διάστημα δώδεκα **(12)** μηνών από την επομένη της καταληκτικής ημερομηνίας υποβολής προσφορών. Προσφορά η οποία ορίζει χρόνο ισχύος μικρότερο από τον οριζόμενο απορρίπτεται ως μη κανονική.

**Άρθρο 15ο: Χρόνος - Τόπος παράδοσης**

Οι παραδόσεις των ποσοτήτων των αγαθών θα είναι τμηματικές. Διευκρινίζεται, ότι ως παράδοση εννοείται η αποστολή των κάδων συναρμολογημένων πλήρως και με την ύπαρξη όλων των σχετικών επιγραφών, έτοιμων προς άμεση χρήση.

Ο χώρος παράδοσης θα είναι το Αμαξοστάσιο του Δήμου Μοσχάτου-Ταύρου (Πρέσπας και Ανδριανοπούλου).

Προφανώς, τα ίδια ισχύουν και για τα υπόλοιπα είδη της προμήθειας.

Η διάρκεια της Σύμβασης – άρα και ο μέγιστος χρόνος παράδοσης ορίζεται σε δώδεκα **(12)** μήνες, ο οποίος ξεκινά από την ημερομηνία υπογραφής και ανάρτησης του συμφωνητικού στο **ΚΗΜΔΗΣ.**

Ο Ανάδοχος υποχρεούται να παραδίδει τα υπό προμήθεια αγαθά σε διάστημα που δε θα υπερβαίνει τις δεκαπέντε **(15)** ημέρες, μεταξύ των ωρών **08:00 π.μ. και 13:30 μ.μ.,** από την εκάστοτε παραγγελία (η οποία θα δίδεται μέσω ηλεκτρονικού ταχυδρομείου ή τηλεφωνικά).

Για την εκτέλεση της προμήθειας εφαρμόζονται οι διατάξεις του **Ν. 4412/16** και ιδίως των άρθρων **200 – 215.**

Συμπληρωματικά, η Αναθέτουσα Αρχή δεν υποχρεούται να απορροφήσει το σύνολο των ποσοτήτων, ενώ σε ενδεχόμενο που λήξει η διάρκεια της σύμβασης και οι ανωτέρω ποσότητες δεν έχουν εξαντληθεί, ο Ανάδοχος δεν θα έχει κανένα δικαίωμα να διεκδικήσει οποιασδήποτε μορφής αποζημίωση από την ενέργεια αυτή. Εφόσον, όμως, κριθεί σκόπιμη η προμήθεια του συνόλου των ποσοτήτων για κάθε είδος, ο Ανάδοχος υποχρεούται να ανταποκριθεί στην απαίτηση της Διεύθυνσης.

**Άρθρο 16ο: Παρακολούθηση και Παραλαβή της σύμβασης**

Η παρακολούθηση και παραλαβή του συμβατικού αντικειμένου θα γίνεται από την αρμόδια επιτροπή παρακολούθησης και παραλαβής του άρθρου **221 του Ν. 4412/2016,** σύμφωνα με τον τρόπο και το χρόνο που θα ορίζονται στα έγγραφα της σύμβασης. Κατά την διαδικασία παραλαβής των αγαθών διενεργείται ποσοτικός και ποιοτικός έλεγχος και εφόσον το επιθυμεί μπορεί να παραστεί και ο προμηθευτής.

**Άρθρο 17ο: Αντικατάσταση υλικών**

Εάν, κατά τη διάρκεια παραλαβής τα υλικά δεν ανταποκρίνονται στους όρους της Σύμβασης και παρουσιάζουν αποκλίσεις από τις τεχνικές προδιαγραφές ή είναι ελαττωματικά, τότε ο Ανάδοχος υποχρεούται να τα αντικαταστήσει σύμφωνα με τις ισχύουσες διατάξεις.

**Άρθρο 18ο: Σταθερότητα τιμών**

Η προσφερόμενη τιμή μονάδας θα δοθεί υποχρεωτικά σε **«Ευρώ»**. **Η τιμή μονάδας της προσφοράς θα είναι σταθερή και αμετάβλητη κατά τη διάρκεια εκτέλεσης της σύμβασης και για κανένα λόγο και σε καμία αναθεώρηση δεν υπόκειται.** Στην τιμή θα περιλαμβάνεται η αξία των προμηθευόμενων αγαθών, το κόστος μεταφοράς /φορτοεκφόρτωσης, καθώς και κάθε άλλη απαιτούμενη δαπάνη της εργασίας του απασχολούμενου προσωπικού και των ασφαλιστικών του εισφορών, όπως και οι νόμιμες κρατήσεις. Όσον αφορά τα αγαθά του Τμήματος Ε΄**(Επιδαπέδιοι κάδοι απορριμμάτων)**, η τιμή θα περιλαμβάνει και το κόστος τοποθέτησης τους στους χώρους που θα υποδειχθούν από την Αναθέτουσα Αρχή.

**Άρθρο 19ο: Πληρωμή Αναδόχου**

Η πληρωμή θα γίνεται σταδιακά ως εξής: στο **100%** **της αξίας** του εκτελεσθέντος συμβατικού αντικειμένου κατόπιν έκδοσης εντάλματος πληρωμής στο όνομα του Αναδόχου, μετά την έκδοση των σχετικών παραστατικών και την υπογραφή των σχετικών πρωτοκόλλων παραλαβής, εφόσον δε διαπιστώθηκε καμιά απόκλιση ως προς τις τεχνικές προδιαγραφές των προμηθευόμενων αγαθών.

**Άρθρο 20ο: Ζημιές – Ατυχήματα**

Ο Ανάδοχος έχει υποχρέωση και ευθύνη να λαμβάνει όλα τα αναγκαία μέτρα για την ασφάλεια του προσωπικού που απασχολεί κατά την εκτέλεση της σύμβασης και για την πρόληψη ζημιών – ατυχημάτων σε οποιαδήποτε πρόσωπα ή πράγματα. Για ατυχήματα ή ζημιές που τυχόν θα συμβούν στο προσωπικό του αναδόχου ή σε οποιονδήποτε τρίτο κατά την εκτέλεση της Σύμβασης, η Αναθέτουσα Αρχή δεν έχει καμιά ευθύνη και ο Ανάδοχος έχει αποκλειστικά τις ευθύνες, τόσο τις αστικές όσο και τις ποινικές, σύμφωνα με τις διατάξεις των οικείων νόμων για τις περιπτώσεις αυτές.

**Άρθρο 21ο: Τροποποίηση σύμβασης κατά τη διάρκειά της – Χρονική παράταση**

Η Σύμβαση δύναται να τροποποιηθεί βάσει των οριζόμενων στο άρθρο **132 του Ν. 4412/16.** Ο συμβατικός χρόνος παράδοσης των ειδών **μπορεί να παρατείνεται** κατά τα οριζόμενα στο **άρθρο 206 του Ν. 4412/2016** τηρουμένων των προϋποθέσεων που τίθενται με το **άρθρο 132** περί τροποποίησης των Συμβάσεων κατά τη διάρκειά τους. Στην περίπτωση αυτή εφαρμόζονται τα οριζόμενα στο άρθρο **207 του Ν. 4412/16,** περί επιβολής κυρώσεων.

Ο συμβατικός χρόνος παράδοσης των ειδών **μπορεί να μετατίθεται, εφόσον συντρέχουν λόγοι ανωτέρας βίας ή άλλοι ιδιαιτέρως σοβαροί λόγοι** κατά τα οριζόμενα στην **παρ. 4 του άρθρου 206** του **Ν. 4412/2016,** τηρουμένων των προϋποθέσεων που τίθενται με το άρθρο 132 περί τροποποίησης συμβάσεων κατά τη διάρκειά τους. Στην περίπτωση αυτή δεν επιβάλλονται κυρώσεις.

**Άρθρο 22ο: Κήρυξη Αναδόχου ως έκπτωτου**

Ο Ανάδοχος κηρύσσεται υποχρεωτικά έκπτωτος από την ανάθεση που έγινε στο όνομα του και από κάθε δικαίωμα που απορρέει από αυτήν, αν συντρέχουν οι λόγοι που αναφέρονται στην **παρ. 1 του άρθρου 203** του **Ν. 4412/16.**

**Άρθρο 23ο: Κρατήσεις**

Ο Ανάδοχος υπόκειται σε όλες τις νόμιμες κρατήσεις, πλην του **Φ.Π.Α.** ο οποίος θα βαρύνει τον **Εργοδότη.**

**Άρθρο 24ο: Επίλυση διαφορών**

Τυχόν διαφορές μεταξύ του εργοδότη και του αναδόχου, επιλύονται σύμφωνα με τα οριζόμενα στους **Ν. 3463/06,**

**Ν. 3852/10** και **Ν. 4412/16** και συμπληρωματικά στον Αστικό Κώδικα, καθώς και τυχόν παράλληλης σχετικής νομοθεσίας που είναι σε ισχύ.

**ΆΡΘΡΟ 25ο: Ανωτέρα βία**

Ο Ανάδοχος που επικαλείται ανωτέρα βία υποχρεούται, μέσα σε χρονικό διάστημα **είκοσι (20) ημερών** από τότε που συνέβησαν τα περιστατικά που συνιστούν ανωτέρα βία, να αναφέρει εγγράφως αυτά και να προσκομίσει στην Αναθέτουσα Αρχή τα αποδεικτικά στοιχεία.

Ο ΣΥΝΤΑΞΑΣ Ο ΠΡΟΪΣΤΑΜΕΝΟΣ ΤΗΣ Δ/ΝΣΗΣ

ΑΤΣΑΡΟΣ ΤΡΥΦΩΝΑΣ ΜΠΑΛΝΤΟΥΝΗΣ ΚΩΝ/ΝΟΣ

ΔΕ 2 ΕΠΟΠΤΗΣ Τ.Ε. ΓΕΩΠΟΝΟΣ

**ΈΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

Αφού έλαβα γνώση της Διακήρυξης και των λοιπών στοιχείων αυτής, καθώς και των συνθηκών εκτέλεσης, υποβάλλω την παρούσα προσφορά (για τη μία ή για περισσότερες Ομάδες) δηλώνοντας ότι αποδέχομαι πλήρως και χωρίς καμία επιφύλαξη όλα αυτά και αναλαμβάνω την εκτέλεση της προμήθειας με τις ακόλουθες τιμές προσφοράς επί των τιμών του Ενδεικτικού Προϋπολογισμού της **υπ’ αριθμόν 8/2024 Μελέτης.**

|  |  |  |  |  |  |  |
| --- | --- | --- | --- | --- | --- | --- |
| **ΤΜΉΜΑ Α΄** | | | | | | |
| **Α/Α** | **Περιγραφή Αγαθού/ών** | **Ποσότητα** | **Τιμή μονάδος** | **Φ.Π.Α.**  **24%** | **Συνολική δαπάνη** | |
| 1. | Πλαστικοί τροχήλατοι κάδοι αποκομιδής απορριμμάτων χωρητικότητας 1.100 lt.. | **230** | .....,.. € | .....,.. € | .....,.. € | |
| **ΤΜΉΜΑ Β΄** | | | | | | |
| 1. | Οικιακοί κάδοι κουζίνας βιοαποβλήτων 10 lt. συνοδευόμενοι από ενημερωτικό φυλλάδιο Α5. | **1.000** | .....,.. € | .....,.. € | .....,.. € | |
| **ΤΜΉΜΑ Γ΄** | | | | | | |
| 1. | Κομποστοποιήσιμες σακούλες 10 lt. για τους κάδους κουζίνας 10 lt.. | **155.000** | .....,.. € | .....,.. € | .....,.. € | |
| **ΤΜΉΜΑ Δ΄** | | | | | | |
| 1. | Κάδοι οικιακής κομποστοποίησης κήπου 310 lt.. | **40** | .....,.. € | .....,.. € | .....,.. € | |
| **ΤΜΉΜΑ Ε΄** | | | | | | |
| 1. | Επιδαπέδιοι κάδοι απορριμμάτων. | **65** | .....,.. € | .....,.. € | .....,.. € | |
| **ΣΥΝΟΛΙΚΗ ΑΞΙΑ ΠΡΟΣΦΟΡΑΣ** | | | | | | **.....,.. €** |

**….../……../2024**

ο Προσφέρων

Υπογραφή και Σφραγίδα

**……………………………………..**